บทที่ 2

เอกสารและงานวิจัยที่เกี่ยวข้อง

การวิจัยเรื่องการพัฒนาทักษะการอ่านภาษาอังกฤษโดยใช้แบบฝึกทักษะ สำหรับนักเรียน  
ชั้นประถมศึกษาปีที่ 3 ปีการศึกษา 2558 ครั้งนี้ ผู้วิจัยได้ทำการศึกษาค้นคว้าเอกสารและงานวิจัยที่เกี่ยวข้องดังต่อไปนี้

## 1. การศึกษาขั้นพื้นฐานการเรียนรู้ภาษาต่างประเทศ พุทธศักราช 2551

2. การจัดการเรียนรู้การอ่านภาษาอังกฤษ

3. แบบฝึกทักษะการอ่านภาษาอังกฤษ

4. ความพึงพอใจ

5. งานวิจัยที่เกี่ยวข้อง

6. กรอบแนวคิดการวิจัย

## **2.1 การศึกษาขั้นพื้นฐานการเรียนรู้ภาษาต่างประเทศ พุทธศักราช 2551**

สำนักวิชาการและมาตรฐานการศึกษา (2555 : 1-27) ได้จัดทำกลุ่มสาระการเรียนรู้ภาษาต่างประเทศในหลักสูตรการศึกษาขั้นพื้นฐาน พุทธศักราช 2551 มีสาระสำคัญดังนี้

**2.1.1 ความสำคัญ**

ในสังคมโลกปัจจุบัน การเรียนรู้ภาษาต่างประเทศเป็นสิ่งจำเป็น ทั้งนี้เพื่อประโยชน์ในการติดต่อสื่อสาร การศึกษา การแสวงหาข้อมูลเพิ่มเติม และเพื่อการประกอบอาชีพ ตลอดจนเพื่อให้สามารถนำประเทศไปสู่การแข่งขันด้านเศรษฐกิจ เข้าใจความแตกต่างทางการเมืองและวัฒนธรรม ในฐานะที่เป็นพลเมืองโลกในยุคโลกาภิวัฒน์ การเรียนภาษาต่างประเทศจะช่วยให้ผู้เรียนมีวิสัยทัศน์กว้างไกล สามารถสื่อสารกับชาวต่างประเทศได้อย่างถูกต้องเหมาะสม และมั่นใจ มีเจตคติที่ดีต่อการใช้ภาษา และวัฒนธรรมต่างประเทศ นอกจากนี้ ยังมีความเข้าใจ และภาคภูมิใจในภาษาและวัฒนธรรมไทย และสามารถถ่ายทอดวัฒนธรรม และเอกลักษณ์ไทยไปสู่สังคมโลก

**2.1.2 วิสัยทัศน์**

การจัดการเรียนการสอนภาษาต่างประเทศ ในหลักสูตรการศึกษาขั้นพื้นฐานมีความคาดหวังว่า เมื่อผู้เรียนเรียนภาษาต่างประเทศอย่างต่อเนื่อง ตั้งแต่ชั้นประถมศึกษาถึงชั้นมัธยมศึกษาผู้เรียนจะมีเจตคติที่ดีต่อภาษาต่างประเทศ สามารถใช้ภาษาต่างประเทศ สื่อสารในสถานการณ์  
ต่าง ๆ แสวงหาความรู้ ประกอบอาชีพ และศึกษาต่อในระดับที่สูงขึ้น รวมทั้งมีความรู้ความเข้าใจในเรื่องราว และวัฒนธรรมอันหลากหลายของประชาคมโลก และสามารถถ่ายทอดความคิด และวัฒนธรรมไทยไปยังสังคมโลกได้อย่างสร้างสรรค์

**2.1.3 โครงสร้างของกลุ่มสาระการเรียนรู้ภาษาต่างประเทศ**

โครงสร้างของกลุ่มสาระการเรียนรู้ภาษาต่างประเทศกำหนดตามระดับความสามารถทางภาษาและพัฒนาการผู้เรียน (Proficiency-Based) เป็นสำคัญ

## **2.1.4 คุณภาพของผู้เรียน**

หลักสูตรการศึกษาขั้นพื้นฐานได้กำหนดสาระการเรียนรู้วิชาภาษาต่างประเทศ  
เป็นสาระการเรียนรู้ที่เสริมสร้างพื้นฐานความเป็นมนุษย์ และสร้างศักยภาพในการคิด เพื่อพัฒนาผู้เรียนให้มีคุณลักษณะอันพึงประสงค์ตามจุดหมายของหลักสูตรการเรียนภาษาต่างประเทศ จะช่วยให้ผู้เรียนมีวิสัยทัศน์กว้างไกล และเกิดความเชื่อมั่นใจที่จะสื่อสารกับชาวต่างประเทศ รวมทั้งเกิดเจตคติที่ดีต่อภาษาและวัฒนธรรมต่างประเทศ โดยยังความภาคภูมิใจในภาษาและวัฒนธรรมไทยการที่จะให้ผู้เรียนเกิดคุณภาพได้ตามที่คาดหวังดังกล่าว หลักสูตรการศึกษาขั้นพื้นฐาน ได้กำหนด องค์ความรู้ กระบวนการเรียนรู้ และคุณธรรมจริยธรรม ค่านิยม ที่ผู้เรียนพึงมีเมื่อจบการศึกษา  
ขั้นพื้นฐาน เมื่อจบ 12 ปีแล้ว ไว้เป็นกรอบสำหรับแต่ละช่วงชั้น โดยคุณภาพของผู้เรียนช่วงชั้นที่ 2 คือ ป. 4 – 6 กำหนด ดังนี้

2.1.4.1 เข้าใจและใช้ภาษาต่างประเทศ แลกเปลี่ยนนำเสนอข้อมูลข่าวสาร สร้างความสัมพันธ์ระหว่างบุคคล ในเรื่องที่เกี่ยวกับตนเอง ชีวิตประจำวัน สิ่งแวดล้อมในชุมชน

2.1.4.2 มีทักษะในการใช้ภาษาต่างประเทศ ในการฟัง พูด อ่าน เขียน ในหัวข้อเรื่องเกี่ยวกับตนเอง ครอบครัว โรงเรียน สิ่งแวดล้อม อาหาร เครื่องดื่ม ความสัมพันธ์กับบุคคลเวลาว่าง และสวัสดิการ การซื้อขาย ลมฟ้าอากาศ การศึกษาและอาชีพ การเดินทางท่องเที่ยว การบริการ สถานที่ ภาษา วิทยาศาสตร์และเทคโนโลยี ภายในวงคำศัพท์ประมาณ 1,050-1,200 คำ (คำศัพท์ที่เป็นนามธรรมมากขึ้น)

2.1.4.3 ใช้ประโยคเดี่ยวและประโยคผสม สื่อความหมายตามบริบทต่าง ๆ

2.1.4.4 เข้าใจข้อความที่เป็นความเรียงและไม่เป็นความเรียง ในการสนทนาทั้งที่  
เป็นทางการ และไม่เป็นทางการ ในบริบทที่หลากหลาย

2.1.4.5 มีความรู้ความเข้าใจเกี่ยวกับวัฒนธรรมทางภาษา และชีวิตความเป็นอยู่  
ของเจ้าของภาษาตามบริบทของข้อความที่พบในแต่ละระดับชั้น

2.1.4.6 มีความรู้ความสามารถในการใช้ภาษาต่างประเทศ นำเสนอและ สืบค้นข้อมูลความรู้ในวิชาอื่นที่เรียนตามความสนใจและตามระดับชั้น

2.1.4.7 มีความสามารถในการใช้ภาษาต่างประเทศภายในห้องเรียนและในโรงเรียน เพื่อการแสวงหาความรู้เพิ่มเติมหาความเพลิดเพลิน

**2.1.5 สาระ**

สาระที่เป็นองค์ความรู้ของกลุ่มสาระการเรียนรุ้ภาษาต่างประเทศ ประกอบด้วย  
2 สาระดังนี้

2.1.5.1 สาระที่ 1 ภาษาเพื่อการสื่อสาร

มาตรฐาน ต 1.1 : เข้าใจกระบวนการฟังและการอ่าน สามารถตีความเรื่องที่ฟังและอ่านจากสื่อประเภทต่าง ๆ และนำความรู้มาใช้อย่างมีวิจารณญาณ

มาตรฐาน ต 1.2 : มีทักษะในการสื่อสารทางภาษา แลกเปลี่ยนข้อมูล ข่าวสาร การแสดงความรู้สึก และความคิดเห็น โดยใช้เทคโนโลยีและการจัดการที่เหมาะสมเพื่อการเรียนรู้ตลอดชีวิต

มาตรฐาน ต 1.3 : เข้าใจกระบวนการพูด การเขียน และสื่อสารข้อมูล  
ความคิดเห็น และความคิดรวบยอดในเรื่องต่าง ๆ ได้อย่างสร้างสรรค์ มีประสิทธิภาพ และ  
มีสุนทรียภาพ

2.1.5.2 สาระที่ 2 ภาษาและวัฒนธรรม

มาตรฐาน ต 2.1 : เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้อย่างเหมาะสมกับกาลเทศะ

มาตรฐาน ต 2.2 : เข้าใจความเหมือนและความแตกต่างระหว่างภาษา และวัฒนธรรมของเจ้าของภาษากับภาษาและวัฒนธรรมไทย และนำมาใช้อย่างมีวิจารณญาณ

2.1.5.3 สาระที่ 3 ภาษากับความสัมพันธ์กับกลุ่มสาระการเรียนรู้อื่น

มาตรฐาน ต 3.1 : ใช้ภาษาต่างประเทศในการเชื่อมโยงความรู้กับกลุ่มสาระ  
การเรียนรู้อื่น และเป็นพื้นฐานในการพัฒนาและเปิดโลกทัศน์ของตน

2.1.5.4 สาระที่ 4 ภาษากับความสัมพันธ์กับชุมชนและโลก

มาตรฐาน ต 4.1 : สามารถใช้ภาษาต่างประเทศ ตามสถานการณ์ต่าง ๆ ทั้งในสถานศึกษา ชุมชน และสังคม

มาตรฐาน ต 4.2 : สามารถใช้ภาษาต่างประเทศเป็นเครื่องมือในการเรียนรู้ การศึกษาต่อ การประกอบอาชีพ การสร้างความร่วมมือ และการอยู่ร่วมกันในสังคม

## **2.1.6 กระบวนการเรียนรู้**

ในการจัดการเรียนการสอนภาษาต่างประเทศ ผู้สอนจำเป็นที่จะต้องรู้ความแตกต่างระหว่างเทคนิคการสอน วิธีสอน และแนวคิด ทฤษฎี ซึ่งเป็นที่มาของวิธีสอนแบบต่าง ๆ เพื่อจะได้เข้าใจถึงความสัมพันธ์ของคำทั้งสามตามระดับชั้น วิธีสอนบางวิธีเป็นที่นิยมใช้กันอยู่นาน บางวิธีถูกนำมาใช้เพียงช่วงเวลาหนึ่ง แล้วก็เสื่อมความนิยมไป การที่วิธีสอนแต่ละวิธีไม่ได้รับความนิยมต่อเนื่อง มิใช่เพราะมีความล้มเหลวในการปฏิบัติจริง แต่มีสาเหตุมาจากการเปลี่ยนแปลงด้านแนวคิด ทฤษฎีการเรียนรู้ด้านจิตวิทยา ด้านภาษาศาสตร์ และด้านการศึกษา

แนวทางในการจัดการเรียนการสอนภาษาต่างประเทศ ได้รับอิทธิพลจากแนวคิดในยุคสมัยต่าง ๆ ของนักปรัชญา นักจิตวิทยา และนักภาษาศาสตร์ ซึ่งเข้ามามีส่วนร่วมในการกำหนดแนวทางในการจัดการเรียนการสอนภาษาหลายแนวทาง ที่ได้พัฒนาไปหลายรูปแบบตามยุคสมัย จนถึงแนวการสอนภาษาเพื่อการสื่อสาร ที่มีลักษณะเด่นชัด คือเน้นผู้เรียนเป็นศูนย์กลาง (Learner -Centered) การจัดการเรียนการสอนภาษาตามแนวการสอนภาษาเพื่อการสื่อสาร มุ่งเน้นกระบวนการเรียนรู้ที่มีการฝึกปฏิบัติ มีการนำภาษาไปใช้ได้จริงตามหน้าที่ของภาษาในการสื่อความหมาย โดยมีเป้าหมายอยู่ที่การใช้ภาษาสื่อสารในชีวิตจริงโดยเฉพาะอย่างยิ่งการใช้ภาษาได้อย่างเหมาะสมกับสภาพสังคม ดังนั้นการจัดกระบวนการเรียนรู้ จะมุ่งให้ผู้เรียนมีโอกาสฝึกใช้ภาษาให้มาก และให้มีทักษะในการแสวงหาความรู้ จากแหล่งการเรียนรู้ต่าง ๆ ที่มีอยู่หลากหลาย ในการจัดกิจกรรมการเรียนการสอน ผู้สอนจึงควรเลือกใช้กลยุทธ์การเรียนรู้ต่าง ๆ (Learning Strategies)เหมาะสมกับวัย และระดับชั้นของผู้เรียน เพื่อให้ผู้เรียนมีลีลาการเรียน (Learning Styles) เป็นของตนเองกลยุทธ์การเรียนรู้ต่าง ๆ ได้แก่ กลยุทธ์ในการสื่อสาร ทักษะการจำ ทักษะการถาม การคิดอย่างมีวิจารณญาน การคิดเชิงสร้างสรรค์การประเมินตนเอง การวางแผนจัดการเรียนรู้ของตนเองการใช้วิธีเรียนแบบต่าง ๆ การทำงานร่วมกับผู้อื่น ฯลฯ ได้เหมาะสมกับตนเองตามลำดับขั้น

ในการเรียนการสอนภาษาต่างประเทศ ยังไม่สามารถสรุปได้ว่า วิธีสอนใดเป็นวิธีที่ดีที่สุด และสมบูรณ์แบบที่สุด เพราะแต่ละวิธีต่างก็มีจุดดีและจุดด้อย ดังนั้นผู้สอนจึงจำเป็นต้องศึกษาวิวัฒนาการทฤษฎีการเรียนรู้ และวิธีสอน เพื่อเป็นพื้นฐานในการตัดสินใจ เข้าใจเหตุผลและมองเห็นความจำเป็นในการที่จะต้องปรับเปลี่ยน และประยุกต์วิธีสอนของตน เพื่อสามารถเลือกวิธีสอนที่เหมาะสมกับผู้เรียน และจุดมุ่งหมายของการเรียนภาษาในแต่ละระดับชั้น ทำให้การเรียนการสอนมีประสิทธิภาพ ผู้เรียนเกิดการเรียนรู้ตามความแตกต่างระหว่างบุคคลและเกิดศักยภาพสูงสุดตามความสามารถของแต่ละคน

**2.1.7 การวัดการประเมินผล**

การจัดการเรียนการสอนใด ๆ ก็ตาม การสอนกับการวัดผลประเมินผลมีความเกี่ยวข้องสัมพันธ์กันมาตั้งแต่ต้นจนอาจกล่าวได้ว่า เมื่อมีการสอนต้องมีการประเมินควบคู่กันไปด้วยเสมอ เพียงแต่วิธีการวัดและการประเมินอาจเปลี่ยนรูปแบบไปตามยุคสมัย การประเมินเป็นส่วนที่สำคัญและจำเป็นของกระบวนการเรียนการสอน ซึ่งมีความหมายมากกว่าการให้เป็นเกรดหรือคะแนนรวม แต่เป็นการหาคำตอบที่สร้างสรรค์ในทางบวก และให้ข้อมูลย้อนกลับ (Feedback) เกี่ยวกับความก้าวหน้าของผู้เรียน เพื่อตรวจสอบว่าการสอนนั้นบรรลุเป้าหมายในระดับใด ผลจากการประเมินจะนำไปสู่การตัดสินใจที่มีผลต่อโรงเรียนในเชิงบริหาร และการสร้างความเชื่อมั่นในสังคมการประเมินที่ดีส่วนหนึ่งเป็นเสมือนเครื่องช่วยในการเรียน และอีกส่วนหนึ่งเป็นเสมือนเครื่องมือในการวัด และบ่งบอกถึงความสามารถของผู้เรียนตลอดหลักสูตรตามมาตรฐานการเรียนรู้

หลักการสำคัญในการประเมินผลที่พึงพิจารณา คือ การประเมินผลควรมีลักษณะเป็นกระบวนการพัฒนาคุณภาพผู้เรียน เน้นคุณลักษณะและความสามารถของผู้เรียนเป็นภาพรวม  
ผลการประเมินต้องชี้ให้เห็นผลการปรับปรุงการสอนของครูผู้สอน และความสำเร็จของผู้เรียนตามเป้าหมายของหลักสูตร บ่งบอกถึงความสามารถในการนำความรู้และทักษะไปใช้ในชีวิตจริงได้  
ทั้งยังส่งเสริมให้ผู้เรียนได้แสดงความสามารถที่หลากหลาย ไม่แยกเด็ดขาดจากการเรียนการสอน เป็นการให้ข้อมูลที่ทำให้ผู้เรียนแต่ละคนรู้จักตนเองและมองเห็นแนวทางที่จะปรับปรุงตนเองให้ดีขึ้น โดยเน้นความร่วมมือของทุกฝ่ายที่เกี่ยวข้องในการให้ข้อมูล ตรวจสอบและทบทวนซึ่งกันและกัน เน้นที่การวัดกระบวนการ (Process) เท่า ๆ กับการวัดผลผลิต (Product) ของกระบวนการ  
เน้นการวัดที่สะท้อนให้เห็นถึงการใช้ความคิดพิจารณา ไตร่ตรองรวมทั้งการใช้เหตุผลและ  
การแก้ปัญหา

ข้อมูลที่จะนำมาใช้ประเมินจะต้องได้มาโดยกระบวนการเก็บรวบรวม จากแหล่งข้อมูลที่หลากหลาย และสอดคล้องกับรูปแบบการประเมินผลตามหลักสูตร โดยใช้เครื่องมือ และวิธีการประเมินที่มีหลากหลายรูปแบบ เลือกนำมาใช้ให้สอดคล้อง เหมาะสมกับกระบวนการสอนของผู้สอน และกระบวนการเรียนรู้ของผู้เรียน เพื่อให้เกิดประสิทธิภาพสูงสุด บางครั้งอาจต้องปรับวิธีการ หรือดัดแปลงเครื่องมือวัด เพื่อใช้สำหรับผู้เรียนที่มีความต้องการพิเศษ บางกรณีจำเป็นต้องใช้เทคนิคการประเมินที่ผสมผสานหรือหลากหลาย เพื่อให้ได้ภาพเกี่ยวกับผลสัมฤทธิ์ของผู้เรียนที่กว้าง และสมบูรณ์ขึ้น

จากกระบวนการจัดการเรียนรู้ที่เปลี่ยนแปลง ภาระงานด้านการประเมินผลการเรียนระบบการวัดการประเมินผล ที่สถานศึกษาจะต้องดำเนินการ จึงต้องเปลี่ยนแปลงไปด้วยเพื่อให้เกิดความสอดคล้องกัน การประเมินผลตามหลักสูตรการศึกษาขั้นพื้นฐาน จึงเน้นไปที่การวัดและ  
การประเมินผลที่จะนำไปสู่การชี้ให้เห็นสภาพที่แท้จริงของผู้เรียน และสภาพจริงของการเรียนการสอน จากพฤติกรรมที่ผู้เรียนได้แสดงออก (Student Performance) สะท้อนให้เห็นความสามารถอย่างหลากหลายในการพัฒนาคนที่ชัดเจน สอดคล้องกับสมรรถภาพที่มีในตนเอง และจากการลงมือปฏิบัติจริงซึ่งชี้ให้เห็นวิธีการตัดสินใจและการแก้ปัญหาด้วยตนเอง การใช้กิจกรรม การประเมินตามสภาพจริง (Authentic Assessment) จะช่วยให้ค้นพบได้ว่าผู้เรียนเรียนรู้เรื่องต่าง ๆ มากน้อยเพียงใด นอกจากระบบการวัดและประเมินผลจะปรับเปลี่ยนแล้ว ผู้ที่เกี่ยวข้องกับการประเมินจะต้องปรับเปลี่ยนไปจากเดิมซึ่งมีเพียงครูผู้สอน เป็นบุคคลหลายกลุ่ม ได้แก่ ครูผู้สอน ผู้เรียน ซึ่งทำหน้าที่ทั้งประเมินตนเอง และประเมินเพื่อน (ในกลุ่ม) ผู้ปกครอง เป็นต้น ทั้งนี้ผู้เกี่ยวข้องควรมีส่วนร่วมในการกำหนดเป้าหมาย วิธีการและเกณฑ์ต่าง ๆ ในการประเมินด้วย

ส่วนลักษณะภาษาที่นำมาประเมิน ควรเป็นภาษาที่ใช้สถานการณ์สื่อสารตามสภาพจริง คือเป็นข้อความสมบูรณ์ในตัวเอง เป็นภาษาที่เจ้าของภาษาใช้ มีความเป็นธรรมชาติอยู่ในบริบท ทั้งนี้ต้องคำนึงถึงความสามารถและประสบการณ์ของผู้เรียนด้วย การประเมินความสามารถในการใช้ภาษาเพื่อการสื่อสาร ควรประเมินความสามารถในการสื่อความหมายจริง ๆ ไม่ควรแยกการใช้ภาษาออกจากสถานการณ์ และควรวัดให้ครอบคลุมองค์ประกอบทางภาษา อันประกอบด้วยความรู้เรื่องเสียง คำศัพท์ โครงสร้าง การใช้ภาษาในสถานการณ์ และกลวิธีในการสื่อสาร แนวการประเมินเช่นนี้ช่วยเสริมให้เกิดการเชื่อมโยงระหว่างหลักสูตร การสอนและการประเมิน

ในการวัดผลประเมินผลการเรียนรู้ สถานศึกษาจะต้องทำหลักเกณฑ์และแนวปฏิบัติของสถานศึกษาไว้ เพื่อให้บุคลากรที่เกี่ยวข้องทุกฝ่ายถือปฏิบัติร่วมกัน และเป็นไปในมาตรฐานเดียวกันสถานศึกษาต้องมีการวัดและประเมินผลการเรียนรู้ของผู้เรียนทั้งในระดับชั้นเรียน ระดับสถานศึกษา ปรับปรุงการจัดการเรียนรู้และใช้เป็นข้อมูลสร้างความมั่นใจ เกี่ยวกับคุณภาพของผู้เรียน และสถานศึกษา แก่ผู้เกี่ยวข้องต่อไป

2.1.8 การพัฒนาสื่อการเรียนรู้และแหล่งการเรียนรู้

2.1.8.1 การพัฒนาสื่อการเรียนรู้

1) การจัดการศึกษาตามหลักสูตรการศึกษาขั้นพื้นฐานและหลักสูตรสถานศึกษา มุ่งส่งเสริมให้ผู้เรียนมีโอกาสเรียนรู้ด้วยตนเอง เรียนรู้อย่างต่อเนื่องตลอดชีวิต และ  
ใช้เวลาอย่างสร้างสรรค์ รวมทั้งมีความยืดหยุ่น สนองความต้องการและความจำเป็นของผู้เรียน ชุมชน สังคม และประเทศชาติ ผู้เรียนสามารถเรียนรู้ได้ทุกเวลา ทุกสถานที่ และเรียนรู้ได้จากสื่อการเรียนรู้ และแหล่งเรียนรู้ทุกประเภท รวมทั้งจากเครือข่ายการเรียนรู้ต่าง ๆ ที่มีอยู่ในท้องถิ่น ชุมชน สังคม และแหล่งอื่น ๆ การจัดการเรียนรู้โดยให้ผู้เรียนได้เรียนรู้จากสื่อการเรียนรู้ที่เหมาะสม จะทำให้ผู้เรียนได้พัฒนาศักยภาพของตนเอง ผู้เรียนสามารถค้นพบตนเอง สามารถเลือกวิธีการเรียนรู้ตามความต้องการ และความถนัดผู้เรียนสามารถเลือกที่จะใช้สื่อการเรียนรู้ เพื่อพัฒนาตนเองได้

2) สื่อการเรียนรู้ตามหลักสูตรการศึกษาขั้นพื้นฐานหมายถึง ทุกสิ่งทุกอย่างรอบตัวผู้เรียนที่ช่วยให้ผู้เรียนเกิดการเรียนรู้ เน้นสื่อที่ใช้สำหรับการค้นคว้าด้วยตนเองทั้งผู้เรียน และครูผู้สอน ผู้เรียน และครูผู้สอนสามารถจัดทำ พัฒนาสื่อการเรียนรู้ขึ้นเองหรือนำสิ่งต่าง ๆ ที่มีอยู่รอบตัวมาใช้ในการเรียนรู้ สื่อที่เกี่ยวข้องกับกลุ่มวิชาภาษาต่างประเทศ มีอยู่หลายประเภท ได้แก่ สื่อสิ่งพิมพ์ (Published) สื่อวัสดุอุปกรณ์ สื่อเทคโนโลยี สื่อของจริง (Relies) และสื่อที่ใช้จริงในชีวิตประจำวัน(Authentic Material) ลักษณะของสื่อการเรียนรู้ที่จะนำมาใช้ในการจัดการเรียนรู้  
ควรมีคุณภาพและหลากหลาย ทั้งสื่อของจริงที่มีอยู่ตามธรรมชาติ สื่อสิ่งพิมพ์ สื่อเทคโนโลยี และสื่ออื่น ๆ ซึ่งช่วยส่งเสริมให้การเรียนรู้เป็นไปอย่างกว้างขวาง มีคุณค่า น่าสนใจ ชวนคิด ชวนติดตาม เข้าใจได้ง่าย และรวดเร็วขึ้น รวมทั้งกระตุ้นให้ผู้เรียนรู้จักวิธีการแสวงหาความรู้ เกิดการเรียนรู้อย่างกว้างขวางลึกซึ้ง และต่อเนื่องตลอดเวลา เพื่อให้การใช้สื่อการเรียนรู้เป็นไปตามแนวการจัดการเรียนรู้ และพัฒนาผู้เรียนให้เกิดการเรียนรู้อย่างแท้จริง

**2.1.9 การผลิตและการพัฒนาสื่อการเรียนรู้กลุ่มสาระการเรียนรู้กลุ่มสาระการเรียนรู้ภาษาต่างประเทศ** จะแยกเป็น 2 ระดับคือ

2.1.9.1 ระดับชาติ (Published Materials) เป็นการผลิตสื่อการเรียนการสอนในส่วนกลาง ซึ่งสามารถดำเนินการได้ทั้งหน่วยงานภาครัฐ และเอกชน (ในนามบริษัทหรือบุคคลก็ได้)

2.1.9.2 ระดับท้องถิ่น (In-h ouse Materials) เป็นการผลิตสื่อการเรียนการสอนในระดับท้องถิ่นซึ่งส่งเสริมให้หน่วยงานภาครัฐและเอกชนในระดับพื้นที่/เขตการศึกษา และสถานศึกษาเป็นผู้ผลิต การพัฒนาสื่อการเรียนรู้ตามหลักสูตรการศึกษาขั้นพื้นฐาน สามารถดำเนินการได้ทุกระดับชั้นใน 2 ลักษณะ คือ การพัฒนาจากสื่อที่มีอยู่เดิม และการจัดทำสื่อการเรียนรู้ใหม่

**2.1.10 แหล่งการเรียนรู้**

แหล่งการเรียนรู้ที่ผู้เรียนสามารถใช้ประโยชน์เพื่อเพิ่มพูนทักษะทางภาษาของตนได้นั้นจำแนกได้ดังนี้ คือ

2.1.10.1 ครูผู้สอน เพื่อนร่วมชั้นเรียน พ่อ-แม่ ผู้ปกครอง

2.1.10.2 ห้องสมุดโรงเรียน ห้องสมุดหมวดวิชา

2.1.10.3 ศูนย์การเรียนรู้ด้วยตนเอง (Self-Access Learning Center) ซึ่งเป็นที่ฝึกภาษาเอนกประสงค์เพื่อช่วยให้ผู้เรียนพัฒนาความสามารถทางภาษาแตกต่าง โดยเลือกใช้สื่อต่าง ๆ ที่จัดไว้ให้ตามความสนใจ เช่น หนังสือพิมพ์ วารสาร CD-Rom Internet

2.1.10.4 โทรทัศน์ภาคภาษาอังกฤษ หรือรายการจากต่างประเทศ เช่น BBC, VOA, หรือรายการจากเคเบิ้ลทีวี หรือดาวเทียม เช่น CNN, Discovery, National Geography ฯลฯ

2.1.10.5 สถานที่ทำการต่าง ๆ ทั้งภาครัฐและเอกชน รัฐวิสาหกิจ เช่น การท่องเที่ยวแห่งประเทศไทย ท่าอากาศยาน โรงแรมต่าง ๆ กรมประชาสัมพันธ์ ธนาคาร ห้างร้าน บริษัท ร้านหนังสือ ศูนย์หนังสือ ฯลฯ

2.1.10.6 สถานที่ท่องเที่ยวต่าง ๆ เช่นวัด พิพิธภัณฑ์ โบราณสถาน วนอุทยานแห่งชาติ

2.1.10.7 สถานทูตประเทศต่าง ๆ ประจำประเทศไทย องค์กรระหว่างประเทศ เช่น UNESCO, UNICEF ฯลฯ และสถาบันสอนภาษา เช่น British Council, A.U.A, ELCA ฯลฯ

2.1.10.8 การเดินทางไปศึกษาภาษาต่างประเทศในประเทศนั้น ๆ ในช่วงภาคฤดูร้อน

**2.1.11 อธิบายรายวิชาและหน่วยการเรียนรู้**

สำนักวิชาการและมาตรฐานการศึกษา (2555, น. 92) ได้สรุปคำอธิบายรายวิชาและหน่วยการเรียนรู้ภาษาต่างประเทศ ชั้นประถมศึกษาปีที่ 3 ไว้ดังตารางที่ 2.1

**ตารางที่ 2.1**

*คำอธิบายรายวิชาและหน่วยการเรียนรู้ภาษาต่างประเทศ ชั้นประถมศึกษาปีที่ 3*

|  |  |
| --- | --- |
| คำอธิบายรายวิชา | หน่วยการเรียนรู้ |
| เข้าใจคำสั่ง คำขอร้อง ภาษาท่าทาง คำแนะนำในสถานศึกษา และสังคมรอบตัว อ่านออกเสียงคำ กลุ่มคำ และประโยคง่าย ๆ ตามหลัก การออกเสียง เข้าใจประโยค ข้อความสั้น ๆ บทสนทนา เรื่องสั้น และเรื่องเล่า ใช้ภาษาง่าย ๆ เพื่อสร้างความสัมพันธ์ระหว่างบุคคล แสดงความต้องการของตน เสนอความช่วยเหลือผู้อื่น แลกเปลี่ยนความคิดเห็น แสดงความรู้สึก และบอกเหตุผล ขอและให้ข้อมูล อธิบายเกี่ยวกับบุคคลและสิ่งต่าง ๆ ที่พบเห็นในชีวิตประจำวัน ตนเอง ครอบครัว โรงเรียน อาหาร เครื่องดื่ม เวลาว่าง นันทนาการ การซื้อขาย ลมฟ้าอากาศ นำเสนอความคิดรวบยอด ความคิดเห็นเกี่ยวกับเรื่องต่าง ๆ ที่ใกล้ตัวได้อย่างมีเหตุผล นำเสนอบทเพลง บทกวี ตามความสนใจด้วยความสนุกสนาน เข้าใจรูปแบบ พฤติกรรม และการใช้ถ้อยคำ สำนวน ในการติดต่อปฏิสัมพันธ์ตามวัฒนธรรมของเจ้าของภาษา รู้จักขนบธรรมเนียม ประเพณี เทศกาลงานฉลองในวัฒนธรรมของเจ้าของภาษา เข้าใจความแตกต่างระหว่างภาษาอังกฤษกับภาษาไทยในเรื่องสระ พยัญชนะ คำ วลี ประโยคและข้อความง่าย ๆ เข้าใจความเหมือนและความแตกต่างระหว่างวัฒนธรรมของเจ้าของภาษากับของไทยที่มีอิทธิพลต่อการใช้ภาษา เห็นประโยชน์ของการเรียนรู้ภาษาอังกฤษง่าย ๆ ที่เกี่ยวข้องกับกลุ่มสาระการเรียนรู้อื่น ๆ ใช้ภาษาเพื่อสื่อสารตามสถานการณ์ต่าง ๆ กับบุคคลในสถานศึกษา อาชีพต่าง ๆ ในสถานการณ์จำลอง และการปฏิบัติงานร่วมกับผู้อื่นอย่างมีความสุข | Unit 1: My school  - Direction and Transportation  - Relationships  Unit 2: At school  - Describing Things  - School Subjects  - Likes / Dislikes  Unit 3: Our food  - Place to Eat and Drink  - Ordering Food  Unit 4: At the zoo  - Animals and Place  Unit 5: Daily Routine  - Activity and times  - Household Articles  Unit 6: Good Health  - Myself  Unit 7: Our weekend  - Travel |

**2.2 การจัดการเรียนรู้การอ่านภาษาอังกฤษ**

การจัดการเรียนรู้การอ่านภาษาอังกฤษ มีนักวิชาการหลายท่านได้กล่าวถึงการจัดการเรียนรู้การอ่านภาษาอังกฤษที่ดี ต้องใช้การผสมผสานความรู้ที่นักเรียนได้ใช้บ่อย ๆ ในชีวิตประจำวัน ดังนี้

นิตยา ฤทธิโยธี (2556, น. 29-55) ได้กล่าวถึง การเรียนการสอนภาษาอังกฤษแบบผสมผสานความรู้ ไว้ดังนี้

1. ประวัติความเป็นมาของการเรียนการสอนแบบผสมผสานความรู้ความคิดเรื่องการจัดหลักสูตรและการเรียนการสอนแบบผสมผสานความรู้ เป็นเรื่องที่เกิดขึ้นมานานแล้ว ซึ่ง แฮบาร์ท (Herbart) นักปรัชญาการศึกษาชาวเยอรมันเป็นผู้ริเริมคิดขึ้นมาก่อน เมื่อประมาณหนึ่งศตวรรษ  
ที่ผ่านมาแล้ว ดิวอี้ (Dewey) นักการศึกษาชาวอเมริกันได้เป็นผู้นำแนวคิดมาเสนอให้เป็นรูปธรรมขึ้นมาภายใต้ปรัชญาความเชื่อที่ว่า การศึกษาจะต้องพัฒนาผู้เรียนในลักษณะเบ็ดเสร็จ มิใช่พัฒนา  
แต่เพียงเฉพาะเรื่องใดเรื่องหนึ่งหรือด้านใดด้านหนึ่งเท่านั้น การดำเนินการในการนำเสนอ แนวคิดของหลักสูตรและการเรียนการสอนแบบผสมผสานความรู้ ซึ่งดิ้วอี้เป็นผู้ริเริ่มนี้ ได้รับการสนับสนุนจากนักการศึกษาที่มีชื่อเสียงหลายคนในระยะเวลาต่อมา เช่น บรูเนอร์ (Bruner) วีพกอทสกี้ (Vygotsky) และโรกอฟฟ์ (Rogoff) นอกจากนี้ยังมีนักการศึกษาของไทยหลายคน เช่น สุมิตร คุณากร สงัด อุทรานันท์ และธำรง บัวศรี ที่ได้นำหลักการในเรื่องนี้มาเผยแพร่ และทดลองใช้มาโดยลำดับเช่นกัน หลักสูตรประถมศึกษาและมัธยมศึกษาของไทยเราที่ใช้ในปัจจุบันนี้ได้กล่าวถึงเรื่องผสมผสานความรู้ไว้อย่างชัดเจนในแนวทางการดำเนินงานสำหรับการจัดการศึกษาตามหลักสูตร และถ้าจะนึกย้อนทบทวนกันดูแล้วจะเห็นได้ว่า การจัดการศึกษาของไทยแท้แต่โบราณก็ถือเอาผู้เรียนเป็นศูนย์กลาง แต่เดิมครูจะจัดการศึกษาให้ศิษย์ก็ต้องคำนึงถึงพื้นฐานทางพฤติกรรมและอุปนิสัยของศิษย์แต่ละคนซึ่งไม่เหมือนกันเป็นที่ตั้ง รวมทั้งเนื้อหาของวิชาที่สอนก็พัฒนาให้ดำเนินไปตามวิถีชีวิตและสภาพที่แวดล้อมเป็นสำคัญ ด้วยเหตุนี้การผสมผสานความรู้จึงไม่ใช่เรื่องใหม่สำหรับวงการศึกษาไทย และครูไทย เพียงแต่ว่าระบบการศึกษาจะให้ความสำคัญและความเอาใจใส่แก่กรณีนี้เป็นพิเศษเพียงใด

2. ความสำคัญ

พระราชบัญญัติการศึกษาแห่งชาติ พ.ศ. 2542 ได้กำหนดในมาตราที่ 22 ไว้ดังนี้

การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนสำคัญที่สุด กระบวนการจัดการศึกษา ต้องส่งเสริมให้ผู้เรียนสามารพัฒนาตามธรรมชาติ และเต็มศักยภาพ ในมาตราที่ 23 ได้กล่าวไว้อย่างชัดเจนว่า การจัดการศึกษาทั้งการศึกษาในระบบการศึกษานอกระบบ และการศึกษาตามอัธยาศัย ต้องเน้นความสำคัญทั้งความรู้ คุณธรรม กระบวนการเรียนรู้ และผสมผสานความรู้ตามความเหมาะสมของแต่ละดับการศึกษา และมาตรา  
ที่ 24 (4) ได้กล่าวถึงการจัดกระบวนการเรียนรู้ ให้สถานศึกษาและหน่วยงานที่เกี่ยวข้อง จัดการเรียนการสอนโดยผสมผสานสาระความรู้ด้านต่าง ๆ อย่างสมดุลกัน รวมทั้งปลุกฝังคุณธรรม ค่านิยมที่ดีงาม และคุณลักษณะอันพึงประสงค์ไว้ในทุกวิชา

ด้วยเหตุนี้แนวทางการจัดการศึกษาและการจัดกระบวนการเรียนรู้ตามพระราชบัญญัติการศึกษาแห่งชาติ พ.ศ.2542 จึงจำเป็นต้องจัดในลักษณะผสมผสานความรู้เพื่อมุ่งพัฒนาผู้เรียนให้เจริญงอกงามทั้งร่างกาย สติปัญญา อารมณ์ สังคม สามารถปรับตัวให้เข้ากับสภาพแวดล้อมและดำรงอยู่ในสังคมได้อย่างมีความสุข (ศรินทิพย์ รักษาสัตย์ และ สัมฤทธิ์ คลังภูเขียว, 2545, น. 1)

3. ความหมายของการผสมผสานความรู้

คำว่าผสมผสานความรู้ ตรงกับภาษาอังกฤษว่า Integration หมายถึงการทำให้สมบูรณ์ ในพจนานุกรมฉบับราชบัณฑิตสถาน พ.ศ. 2546 ให้ความหมายของคำว่า ผสมผสานความรู้รวมหน่วย ไว้ว่าเป็นการนำหน่วยที่แยก ๆ กันมารวมเข้าเป็นอันหนึ่งอันเดียวกัน ในทางการศึกษา ผสมผสานความรู้ หมายถึง การนำเอาศาสตร์สาขาวิชาต่าง ๆ ที่มีความสัมพันธ์เกี่ยวข้องกันมาผสมผสานเชื่อมโยงเข้าด้วยกันเพื่อประโยชน์ในการเรียนรู้ที่มีความหมายต่อผู้เรียน และสามารถนำไปใช้ประโยชน์ในชีวิตจริงได้ การจัดการเรียนรู้แบบผสมผสานความรู้เป็นการเน้นองค์รวมของความรู้มากกว่าเนื้อหาย่อยแต่ละวิชา และเน้นที่กระบวนการเรียนรู้มากกว่าการบอกกล่าวเนื้อหาความรู้ โดยผสมผสานความรู้ภายใต้เรื่องราว โครงงาน หรือกิจกรรมเดียวกัน เพื่อแสวงหาความรู้ความเข้าใจ หรือเพื่อแก้ปัญหาเรื่องใดเรื่องหนึ่ง ในการจัดการเรียนรู้แบบผสมผสานความรู้  
จึงจำเป็นต้องพิจารณาการผสมผสานความรู้ในเนื้อหาวิชา จุดประสงค์การเรียนรู้ วิธีการจัดกิจกรรมการเรียนการสอน การใช้สื่อการเรียนการสอนรวมทั้งการวัดและการประเมินผล

วิมลรัตน์ สุนทรโรจน์ (2545, น. 155) ได้นิยามความหมายของผสมผสานความรู้ไว้เป็นสองนัย คือ ความหมายโดยทั่วไปของคำว่าผสมผสานความรู้ประการหนึ่ง และความหมายเฉพาะในทางศึกษาศาสตร์ของคำว่าผสมผสานความรู้อีกประการหนึ่ง โดยนัยแรกผสมผสานความรู้หมายถึง การทำให้สมบูรณ์ ซึ่งอาจจะขยายความเพิ่มเติมได้อีกว่า หมายถึงการทำให้หน่วยย่อย ๆ  
ที่สัมพันธ์อิงอาศัยกันอยู่เข้ามาร่วมทำหน้าที่อย่างประสานกลมกลืนเป็นองค์รวมหนึ่งเดียว ที่มีความครบถ้วนในตัวเอง

ความหมายอีกนัยหนึ่งซึ่งกล่าวเฉพาะเจาะจงลงไปถึงองค์ความรู้ในสาขาวิชาทางศึกษาศาสตร์หรือครุศาสตร์ ผสมผสานความรู้หมายถึง การนำเอาศาสตร์สาขาวิชาต่าง ๆ ที่มีความสัมพันธ์เกี่ยวข้องกันมาผสมผสานเข้าด้วยกันเพื่อประโยชน์ในการจัดหลักสูตรและจัดการเรียนการสอน หลักสูตรที่พัฒนา หรือดำเนินการด้วยวิธีผสมผสานความรู้แล้วเราเรียกว่าหลักสูตรแบบผสมผสานความรู้ (Integrated Curriculum) คือหลักสูตรที่นำเอาเนื้อหาวิชาต่าง ๆ มาหลอมรวมเข้าด้วยกัน ทำให้เอกลักษณ์ของแต่ละรายวิชาหมดไป เกิดเป็นเอกลักษณ์ใหม่ของหลักสูตรโดยรวม เช่นเดียวกับการเรียนการสอนที่ดำเนินการด้วยวิธีผสมผสานความรู้ก็เรียกการสอนแบบผสมผสานความรู้

4. ประโยชน์และคุณค่าของการผสมผสานความรู้

4.1 ทำให้ผู้เรียนได้ประยุกต์ใช้ความคิด ประสบการณ์ ความสามารถ และทักษะต่าง ๆ ในเวลาเดียวกันทำให้เกิดความรู้ความเข้าใจในลักษณะองค์รวม ซึ่งจะส่งผลให้ผู้เรียนเกิดการเรียนรู้ที่ลึกซึ้งเนื่องจากการเรียนรู้ที่ใกล้เคียงและสอดคล้องกับชีวิต

4.2 ช่วยลดความซับซ้อนของเนื้อหาต่าง ๆ ซึ่งปัจจุบันความรู้มีมากมาย และเพิ่มขึ้นอย่างรวดเร็วทำให้การเรียนรู้แบบสัมพันธ์วิชามีความสำคัญมากกว่า และช่วยคลอบคลุมยิ่งขึ้น

4.3 ช่วยตอบสนองความสามารถของผู้เรียนในหลายด้าน เช่น ภาษา คณิตศาสตร์ ความคล่องแคล่ว ของร่างกาย และความเคลื่อนไหว ดนตรี สังคม หรือมนุษย์สัมพันธ์ และความรู้ความเข้าใจตนเอง ซึ่งรวมเรียกว่า “พหุปัญญา” และตอบสนองต่อความสามารถที่จะแสดงออกทางอารมณ์

5. ลักษณะสำคัญของการผสมผสานความรู้

5.1 การผสมผสานความรู้ระหว่างความรู้และกระบวนการหาความรู้ ในปัจจุบันนี้ปริมาณของความรู้มีมากขึ้นเป็นทวีคูณ รวมทั้งมีความสลับซับซ้อนมากขึ้นเป็นลำดับ การเรียนการสอนด้วยวีการเดิม เช่น การบอกเล่า การบรรยาย และการท่องจำ จึงไม่เพียงพอที่จะก่อให้เกิดประสิทธิภาพได้ ผู้เรียนควรเป็นผู้สำรวจตนเองว่าองค์ความรู้หลากหลายนั้น อะไรคือสิ่งที่ตนเองสนใจอย่างแท้จริง ตนควรจะแสวงหาความรู้เพื่อตอบสนองความสนใจเหล่านั้นได้อย่างไร เพียงใดและด้วยกระบวนการเช่นใด ซึ่งแน่นอนว่ากระบวนการเรียนการสอนลักษณะนี้ ย่อมขึ้นอยู่กับความแตกต่างระหว่างบุคคล (Individual Differences)

5.2 การผสมผสานความรู้ระหว่างพัฒนาการทางความรู้และพัฒนาการทางด้านจิตใจ คือ การให้ความสำคัญแก่จิตพิสัย คือเจตคติ ค่านิยม ความสนใจ และสุนทรียภาพ แก่ผู้เรียนในการแสวงหาความรู้ด้วย ไม่ใช้เน้นแต่องค์ความรู้หรือพุทธิพิสัยเพียงอย่างเดียวอันที่จริงการทำให้ผู้เรียนเกิดความซาบซึ้งขึ้นเสียก่อนที่จะลงมือสอนนั้น นับได้ว่าเป็นยุทธศาสตร์สำคัญยิ่งสำหรับจูงใจให้เกิด การเรียนรู้ขึ้นทั้งแก่ผู้สอนและผู้เรียน

5.3 การผสมผสานความรู้ระหว่างความรู้และการกระทำ ความสัมพันธ์ ในความรู้ระหว่างความรู้และการกระทำในข้อนี้มีนัยแห่งความสำคัญและความสัมพันธ์เช่นเดียวกับที่กล่าวไว้แล้วในข้อสอง เพียงแต่เปลี่ยนจิตพิสัย เป็นทักษะพิสัยเท่านั้น

5.4 การผสมผสานความรู้ระหว่างสิ่งที่เรียนในโรงเรียนกับสิ่งที่เป็นอยู่ในชีวิตประจำวันของผู้เรียนคือการตระหนักถึงความสำคัญแห่งคุณภาพชีวิตของผู้เรียนว่าเมื่อได้ผ่านกระบวนการเรียนการสอนตามหลักสูตรแล้ว สิ่งที่เรียนที่สอนในห้องเรียนจะต้องมีความหมายและมีคุณค่าต่อชีวิตผู้เรียนอย่างแท้จริง

5.5 เป็นการผสมผสานความรู้ระหว่างวิชาต่าง ๆ เพื่อให้ผู้เรียนเกิดความรู้ เจตคติ และการกระทำที่เหมาะสมกับความต้องการและความสนใจของผู้เรียนอย่างแท้จริงและตอบสนองต่อคุณค่าในการดำรงชีวิตของผู้เรียนแต่ละคน การผสมผสานความรู้ความรู้ของวิชาต่าง ๆ เข้าด้วยกัน เพื่อตอบสนองความต้องการ หรือเพื่อตอบปัญหาที่นักเรียนสนใจจึงเป็นขั้นตอนที่สำคัญ ที่ควรจะกระทำในขั้นตอนของผสมผสานความรู้หลักสูตรและการเรียนการสอน

6. การผสมผสานความรู้หลักสูตร

ศรินทิพย์ รักษาสัตย์ และ สัมฤทธิ์ คลังภูเขียว (2545, น. 3-4) แบ่งประเภทการผสมผสานความรู้หลักสูตรไว้ 2 ประเภทดังนี้

6.1 การผสมผสานความรู้ภายในวิชา

การผสมผสานความรู้แบบนี้เป็นการจัดกิจกรรมการเรียนการสอนสัมพันธ์ภายในวิชาเดียวกัน โดยเป็นกิจกรรมที่มุ่งเน้นให้ผู้เรียนสามารถเชื่อมโยงแนวคิด ทักษะและความคิดรวบยอดของเนื้อหาสาระนั้น ๆ การผสมผสานความรู้ภายในวิชาเดียวกันใช้กันมากในการจัดกิจกรรมการเรียนการสอนภาษาโดยเฉพาะอย่างยิ่งวิชาภาษาอังกฤษ ซึ่งเน้นการเรียนการสอนโดยใช้แนวการสอนแบบสื่อสาร (Communicative Approach) การผสมผสานความรู้ดังกล่าวเป็นกระบวนการพัฒนาความรู้ความคิดสัมพันธ์เชื่อมโยงกับทักษะทางภาษาในการสื่อสารทั้งการฟัง การพูด การอ่านและการเขียน โดยจัดกิจกรรมในรูปแบบต่าง ๆ ที่หลากหลาย การจัดการเรียนการสอนในลักษณะนี้จะมีผลให้ผู้เรียนสามารถสร้างองค์ความรู้ที่จะนำไปสู่ ความรู้ ความเข้าใจ และ  
ใช้ในชีวิตจริงได้ ในทางภาษาเรื่องของไวยากรณ์ ตัวสะกด คำศัพท์ เครื่องหมาย การออกเสียงตลอดจนการใช้ที่ถูกต้องจะชัดเจนคล่องแคล่วขึ้น เมื่อนักเรียนได้ทำกิจกรรมผสมผสานความรู้  
ทั้งความรู้ และทักษะการสื่อสาร การสอนภาษาในลักษณะนี้ จะช่วยให้เกิดการเรียนได้ดีกว่าการสอนแบบแยกเป็นส่วน ๆ

6.2 การผสมผสานความรู้ระหว่างวิชา

การผสมผสานความรู้ระหว่างวิชา เป็นการเชื่อมโยงสาระการเรียนรู้ในกลุ่มวิชา อื่น ๆ ภายใต้หัวข้อเรื่องหรือ Theme เดียวกัน การผสมผสานความรู้ในแบบนี้จะช่วยให้เชื่อมโยงความคิดรวบยอดต่าง ๆ ได้มากกว่าการผสมผสานความรู้ภายในวิชา และสามารถใช้วิชาการ  
ที่หลากหลาย เป็นการผสมผสานความรู้ที่สมบูรณ์แบบ ซึ่งสำนักวิชาการและมาตรฐานการศึกษา (2555, น. 21-22) ได้สรุปถึงการผสมผสานความรู้ระหว่างวิชาทำได้ใน 4 ลักษณะ คือ

6.2.1 การผสมผสานความรู้แบบสอดแทรก (Infusion) เป็นการจัดการเรียนรู้โดยครูผู้สอนนำเนื้อหาวิชาอื่น ๆ เข้ามาบูรณการกับวิชาที่ตนเองสอนเป็นการวางแผนและดำเนินการสอนโดยครูผู้สอนเพียงคนเดียวแต่แทรกเนื้อหาในรายวิชาอื่น ๆ เข้าไป เช่น ครูสอนเนื้อหาวิชาภาษาอังกฤษ โดยจะโยงเข้าสู่เรื่อง การรักษาสิ่งแวดล้อมในโรงเรียน ในขณะที่คนอื่น ๆ ก็สอนเนื้อหาของตนเอง และแทรกเรื่องการรักษาสิ่งแวดล้อมในโรงเรียนเข้าไปในวิชาของตนเอง

6.2.2 การผสมผสานความรู้แบบคู่ขนาน (Paralleled) เป็นการจัดการเรียนรู้  
โดยครูผู้สอนตั้งแต่ 1 คน ขึ้นไปสอนต่างวิชากัน ต่างคนต่างสอนแต่วางแผนการสอนร่วมกัน   
รวมองค์ประกอบของหัวเรื่อง (Theme) ความคิดรวบยอด (Concept) หรือประเด็นปัญหา (Problem) ภายใต้หัวเรื่องที่กำหนดร่วมกัน ในการดำเนินการสอนครูผู้สอนแต่ละวิชาจะสอนแยกกัน  
ส่วนชิ้นงานแต่ละวิชาขึ้นอยู่กับครุผู้สอนแต่ละวิชาจะกำหนด แต่ทั้งหมดต้องสะท้อนถึงหัวข้อเรื่องความคิดรวบยอดหรือปัญหาที่ระบุไว้ร่วมกัน

6.2.3 การผสมผสานความรู้แบบสหวิทยาการ (Multidisciplinary) เป็นการผสมผสานความรู้ที่ครูหลาย ๆ คน หรือตั้งแต่ 2 คนขึ้นไป จากหลายสาขาวิชามาวางแผนร่วมกันในการกำหนดหัวข้อเรื่องความคิดรวบยอด หรือปัญหาในการดำเนินการสอนต่างคนต่างแยกกันสอน เช่นเดียวกับการผสมผสานความรู้แบบคู่ขนาน ต่างกันที่มีการมอบหมายงานหรือโครงการ (Project) ร่วมกันเพื่อจะเชื่อมโยงสาขาต่าง ๆ เข้าด้วยกัน และกำหนดว่าจะแบ่งโครงงานนั้นออกเป็นโครงงานย่อย ๆ ให้ผู้เรียนได้ปฏิบัติในแต่ละรายวิชาอย่างไร

6.2.4 การผสมผสานความรู้ข้ามวิชา หรือร่วมกันสอนเป็นทีม (Transdisciplinary) วิธีการสอนนี้เป็นการสอนที่ครูผู้สอนวิชาต่าง ๆ จะร่วมกันสอนเป็นทีม มีการวางแผนปรึกษาหารือร่วมกันโดยกำหนดหัวเรื่อง ความคิดรวบยอดหรือปัญหาด้วยกัน แล้วร่วมกันสอนเป็นทีม โดยสอนนักเรียนกลุ่มเดียวกัน

7. หลักการจัดการเรียนการสอนแบบผสมผสานความรู้

สุนันทา สุนทรประเสริฐ (2554, น. 11) เน้นเกี่ยวกับการจัดการเรียนการสอนแบบผสมผสานความรู้ว่า การผสมผสานความรู้หลักสูตรแบบใดก็ตาม การจัดการเรียนการสอนจะต้องคำนึงถึงหลักการสำคัญในการจัดการเรียนการสอน 5 ประการได้แก่

7.1 การจัดการเรียนการสอนโดยเน้นนักเรียนเป็นศูนย์กลาง โดยให้ผู้เรียนมีส่วนร่วมในกระบวนการเรียนการสอนอย่างกระตือรือร้น

7.2 การส่งเสริมการทำงานให้นักเรียน ได้ร่วมกลุ่มการทำงานด้วยตนเอง โดยส่งเสริมให้มีกิจกรรมกลุ่มลักษณะต่าง ๆ หลากหลายในการเรียนการสอน และส่งเสริมให้ผู้เรียนได้มีโอกาสได้ลงมือทำกิจกรรมต่าง ๆ ด้วยตนเองอย่างแท้จริง

7.3 จัดประสบการณ์ตรงให้แก่ผู้เรียน โดยให้ผู้เรียนมีโอกาสได้เรียนรู้จากสิ่งที่เป็นรูปธรรม เข้าใจง่ายตรงกับความเป็นจริง สามารถนำไปใช้ในชีวิตประจำวันอย่างได้ผล และส่งเสริมให้มีโอกาสได้ปฏิบัติจริงจนเกิดความสามารถและทักษะที่ติดเป็นนิสัย

7.4 จัดบรรยากาศในชั้นเรียนที่ส่งเสริมให้ผู้เรียนเกิดความรู้สึกนึกกล้าคิดกล้าทำโดยส่งเสริมให้ผู้เรียนมีโอกาสที่จะแสดงออกซึ่งความรู้สึกนึกคิดของตนเองต่อสาธารณชน หรือเพื่อนร่วมชั้นเรียน ทั้งนี้เพื่อสร้างเสริมความมั่นใจให้เกิดขึ้นในตัวผู้เรียน

7.5 เน้นการปลูกฝังจิตสำนึก ค่านิยม และจริยธรรมที่ถูกต้องดีงาม ให้ผู้เรียน สามารถจำแนกแยกแยะความถูกต้องดีงามและความเหมาะสมได้ สามารถขจัดความขัดแย้งได้ด้วยเหตุผล  
มีความกล้าหาญทางจริยธรรม และแก้ไขด้วยปัญญา และสามัคคี

นอกจากนี้ครูควรคำนึงถึงความสามารถทางสติปัญญาของนักเรียนประกอบด้วย เพราะปัจจุบันนี้ นักจิตวิทยาการศึกษาเชื่อว่ามนุษย์มีความสามารถทางปัญญาที่แตกต่างกัน และสามารถแบ่งย่อยออกได้เป็น 7 ด้าน (Multiple Intelligence) ด้วยกันคือ ความสามารถด้านดนตรี ด้านภาษา ความสามารถด้านการรับรู้โดยการสัมผัส ความสามารถด้านคณิตศาสตร์ ความสามารถด้านระยะพื้นที่ ความสามารถด้านศีลธรรมจรรยา และความสามารถด้านสัมพันธ์ภาพระหว่างบุคคล ด้วยเหตุนี้ผู้เรียนในชั้นเรียน จึงมีสติปัญญาที่เหมาะกับการศึกษาในเรื่องเดียวกันคนละแบบสุดแท้แต่ว่าผู้เรียนคนนั้นจะมีความสามารถด้านสติปัญญา ในด้านใดด้านหนึ่งบางด้านหรือหลายด้านเป็นหลัก นี้คือสาเหตุอีกประการหนึ่งที่ช่วยอธิบายและสนับสนุนให้เห็นว่าการผสมผสานความรู้หลักสูตร และการเรียนการสอนมีความจำเป็นและเหมาะสมต่อการเรียนการสอนในยุคปัจจุบันที่นับวันองค์ความรู้ด้านต่าง ๆ ก็ยิ่งทวีความสลับซับซ้อนมากขึ้นอย่างต่อเนื่อง

8. ส่วนดีส่วนด้อยของการผสมผสานความรู้ของหลักสูตรและการเรียนการสอน

วิมลรัตน์ สุนทรโรจน์ (2554, น. 160) ได้สรุปถึงส่วนดี ส่วนด้อยของการเรียนรู้แบบผสมผสานความรู้ไว้ดังนี้

8.1 ส่วนดี

8.1.1 เป็นนวัตกรรมที่ส่งเสริมให้ผู้เรียนมองเห็นความสำพันธ์ ระหว่างวิชาที่เรียนกับวิชาอื่นที่เกี่ยวข้อง ทำให้เป็นผู้มีทัศนกว้างไกล จิตใจไม่คับแคบ

8.1.2 ทำให้เกิดกิจกรรมการเรียนรู้ได้กว้างขวางหลากหลายรูปแบบ

8.1.3 ผู้เรียนสามารถนำความรู้ที่ได้ไปใช้ในชีวิตประจำวันได้อย่างถูกต้องตรงตามความสนใจและความเป็นจริง

8.1.4 ส่งเสริมให้เกิดทักษะและความสามารถในการแก้ปัญหา ทั้งผู้เรียนและผู้สอนรวมทั้งส่งเสริมการค้นคว้าการวิจัยด้วย

8.2 ส่วนด้อย

8.2.1 เป็นวิธีการที่ทำได้ค่อนข้างยาก เพราะต้องอาศัยความร่วมมือจากผู้ชำนาญในวิทยาการต่าง ๆ หลายฝ่าย และต้องเป็นความร่วมมืออย่างจริงใจและจริงจังด้วย

8.2.2 เป็นการจัดการเรียนการสอนที่ผู้สอนต้องทุ่มเททั้งความรู้ประสบการณ์ และความสามารถอย่างเต็มที่ รวมทั้งในบางโอกาสจะต้องร่วมมือกันในการดำเนินกิจกรรมการเรียนการสอนด้วย จึงอาจจะก่อให้เกิดความยุ่งยากในการบริหารการจัดการเรียนการสอนได้

8.2.3 ความกว้างขวางของการผสมผสานความรู้หลักสูตรเข้าด้วยกัน อาจทำให้ผู้เรียนขาดความลึกซึ้งในการเรียนรู้ได้ครบทั้งสามพิสัยของการเรียนรู้ (พุทธิพิสัย ทักษะพิสัย และจิตพิสัย) เพราะถ้าผู้สอนไม่เอาใจใส่ทุ่มเทให้แก่การผสมผสานความรู้เรียนการสอนแล้ว ผู้เรียนอาจมองไม่เห็นถึงความสัมพันธ์ของเนื้อหาหรือวิชาการต่าง ๆ ได้ตามที่ผู้สอนต้องการ

8.2.4 สภาพการจัดการเรียนการสอนในปัจจุบันมักจะกำหนดเวลาที่ตายตัวแน่นอน เช่น เป็นรายคาบ 50 นาทีหรือ 1 ชั่วโมง อาจจะไม่สอดคล้องกับการจัดการสอนตามวิธี  
การนี้

สรุปได้ว่าการจัดการเรียนรู้การอ่านภาษาต่างประเทศที่ดี ต้องมีการผสมผสานความรู้หลักสูตรและการเรียนการสอนจึงจะประสบผลสำเร็จ เพราะภาษาคือเครื่องมือสื่อสาร จำเป็นที่ผู้เรียนต้องเชื่อมโยงเรื่องราวต่าง ๆ ทั้งทางวิชาการ และในชีวิตประจำวันเข้าด้วยกัน ผู้เรียนต้องตระหนักถึงลักษณะบุคคล สังคม วัฒนธรรม และข้อมูลข่าวสารรอบด้าน ทั้งนี้จำเป็นที่ครูผู้สอนจะต้องมีความเชี่ยวชาญในเรื่องหลักสูตรและการสอน มีการเตรียมแผนการเรียนรู้ที่มีกิจกรรมที่ให้องค์ความรู้ที่หลากหลายและเน้นผู้เรียนเป็นสำคัญ เพื่อส่งเสริมให้ผู้เรียนได้พัฒนาความสามารถได้เต็มตามศักยภาพของตนได้อย่างมีประสิทธิภาพมากที่สุด จะเห็นได้ว่าข้อมูลที่กล่าวมาแล้วทั้งหมดการผสมผสานความรู้หลักสูตรและการเรียนการสอนไม่ได้อยู่พ้นวิสัยที่ผู้สอนจะดำเนินการได้ หากให้ความเอาใจใส่เตรียมการเหมาะสมต่อเนื่อง ทั้งนี้เพื่ออำนวยให้กระบวนการเรียนรู้ผู้เรียนเลื่อนไหลไปได้ตามเอกัตภาพของแต่ละบุคคลอย่างไม่ติดขัดสับสนหรือที่เรียกกันว่า การเรียนรู้โดยเน้นผู้เรียนเป็นสำคัญ ทั้งนี้เพื่อส่งเสริมให้ผู้เรียนได้พัฒนาความสามารถได้เต็มศักยภาพของตนได้อย่างมีประสิทธิภาพ

**2.3 แบบฝึกทักษะการอ่านภาษาอังกฤษ**

**2.3.1 ความหมาย**

ศรินทิพย์ รักษาสัตย์ และสัมฤทธิ์ คลังภูเขียว (2545, น. 3) ได้กล่าวถึง การจัดการเรียนการสอนโดยใช้แบบฝึกทักษะการอ่านภาษาอังกฤษที่ดีมิใช่การจัดการเรียนรู้โดยครูผู้สอนเพียงคนเดียว แต่แทรกเนื้อหาในรายวิชาอื่น ๆ เข้าไป เช่นครูสอนเนื้อหาวิชาภาษาอังกฤษโดยจะโยงเข้าเรื่อง การรักษาสิ่งแวดล้อมในโรงเรียน ในขณะที่คนอื่น ๆ ก็สอนเนื้อหาของตนเอง และแทรกเรื่องการรักษาสิ่งแวดล้อมในโรงเรียนเข้าไปในวิชาของตนเองด้วย

สุนันทา สุนทรประเสริฐ (2554, น. 26) กล่าวถึงการจัดการเรียนรู้ที่ดีไว้ว่า แบบฝึกทักษะการอ่านภาษาอังกฤษ เป็นการผสมผสานความรู้โดยยึดวิชาใดวิชาหนึ่งเป็นแกน แล้วนำเนื้อหาในวิชาอื่นมาสอดแทรกในเนื้อหาหรือกิจกรรมหลักตามความเหมาะสม ซึ่งการผสมผสานความรู้แบบนี้เหมาะสมสำหรับครูที่สอนประจำวิชาใดวิชาหนึ่ง เมื่อสอนวิชาของตนในเรื่องใดเรื่องหนึ่ง ซึ่งเป็นเรื่องหลักแล้ว หากมีเรื่องที่สามารถเชื่อมโยงไปยังวิชาอื่น ๆ ได้ก็จะนำความรู้นั้นมาสอดแทรกไว้ในเรื่องที่สอนด้วย ทำให้ผู้เรียนมีความรู้กว้างขวางขึ้น สามารถนำไปประยุกต์ใช้ได้ในชีวิตจริง

การจัดการเรียนรู้พัฒนาทักษะการอ่านภาษาอังกฤษโดยใช้แบบฝึกทักษะ ในแบบการผสมผสานความรู้แบบสอดแทรกเป็นการสอนในลักษณะที่ครูผู้สอนในวิชาหนึ่งสอดแทรกเนื้อหาวิชาอื่น ๆ ในการสอนของตน เพื่อแก้ปัญหา หรือแสวงหาความรู้ ความเข้าใจในเรื่องใดเรื่องหนึ่ง ทำให้ผู้เรียนได้ประยุกต์ใช้ความคิด ประสบการณ์ ความสามารถและทักษะต่าง ๆ ในเวลาเดียวกัน ทำให้ได้รับความเข้าใจในลักษณะองค์รวม ซึ่งจะส่งผลให้ผู้เรียนเกิดการเรียนรู้ที่ลึกซึ้ง เนื่องจากเป็นการเรียนรู้ที่มีสภาพใกล้เคียงกับชีวิตจริง (กระทรวงศึกษาธิการ, 2551, น. 35)

**2.3.2 ขั้นตอนการจัดทำแบบฝึกทักษะการอ่านภาษาอังกฤษ**

การเรียนรู้พัฒนาทักษะการอ่านภาษาอังกฤษโดยใช้แบบฝึกทักษะเป็นการจัดการเรียนรู้ที่เชื่อมโยงสาระการเรียนรู้ต่าง ๆ กับหัวข้อเรื่องที่สอดคล้องกับชีวิตจริงหรือสาระที่กำหนดขึ้นดังนั้นในการจัดทำแผนการสอนผสมผสานความรู้แบบสอดแทรกจึงมีขั้นตอนดังนี้

2.3.2.1 กำหนดเรื่องที่จะสอนโดยศึกษาหลักสูตร ผลการเรียนรู้ทุกกลุ่มสาระที่มีความเกี่ยวพันธ์กัน เพื่อนำมากำหนดเป็นหัวเรื่องหรือปัญหา

2.3.2.2 กำหนดเนื้อหาย่อย เป็นการกำหนดเนื้อหาหรือหัวเรื่องย่อย ๆ สำหรับการเรียนการสอนให้สนองจุดประสงค์การเรียนรู้ที่กำหนดไว้

2.3.2.3 จัดกลุ่มเนื้อหาที่สัมพันธ์หรือต่อเนื่องกันเป็นประเด็นหรือเหตุการณ์ โดยครูเป็นผู้กำหนดหรือให้นักเรียนร่วมกันระดมสมอง เพื่อกำหนดหัวข้อหลักตามความสนใจ และต้องการที่จะเรียน เช่น หัวข้อ My Family เนื้อหาที่สัมพันธ์ คือวันแม่ การบรรยายลักษณะบุคคล คำศัพท์เกี่ยวกับเครือญาติ สนทนาซักถามเกี่ยวกับอายุ น้ำหนัก ส่วนสูง

2.3.2.4 วางแผนการสอน โดยกำหนดรายละเอียดของการสอนตั้งแต่ต้นจนจบ โดยการเขียนแผนการสอน ซึ่งประกอบด้วยองค์ประกอบสำคัญ เช่นเดียวกับแผนการสอนทั่วไป คือผลการเรียนรู้ที่คาดหวัง เนื้อหา กิจกรรมการเรียนการสอน การวัดการประเมินผลการเรียนรู้

**2.3.3 การวัดและประเมินผลการจัดการเรียนรู้**

ศรินทิพย์ รักษาสัตย์และสัมฤทธิ์ คลังภูเขียว (2545, น. 6-7) ได้สรุปการวัดผลประเมินการเรียนรู้ไว้ดังนี้

1. การวัดผลประเมินผลการจัดการเรียนรู้แบบผสมผสานความรู้ เน้นการวัดผลตามสภาพจริง โดยประเมินเป็นระยะอย่างต่อเนื่องด้วยวิธีการประเมินที่หลากหลาย เป็นกระบวนการประเมินความก้าวหน้าในการเรียน โดยทำไปพร้อม ๆ กับการปฏิบัติกิจกรรมของผู้เรียนซึ่งสอดคล้องกับกิจกรรมการเรียนรู้แบบผสมผสานความรู้ ครูสามารถเห็นความเปลี่ยนแปลง ความแตกต่าง ระหว่างการเรียนรู้สามารถแก้ไขปรับปรุงและพัฒนาผู้เรียนให้ใช้ความสามารถอย่างเต็มศักยภาพ ทำให้ได้ผลงานที่มีคุณค่าและมีความหมายต่อการเรียนมากขึ้น ในการวัดผลและการประเมินผลควรจัดให้ครอบคลุมในสิ่งต่อไปนี้

1.1 ประเมินความสามารถ ทักษะและทัศนคติของผู้เรียน

1.2 ประเมินผลสำเร็จของผลงาน โครงงานหรือกิจกรรมโดยการคัดเลือกชิ้นงานที่มีคุณค่า สร้างสรรค์และท้าทาย เป็นงานที่สะท้อนความรู้ความสามารถของผู้เรียนได้จริง

1.3 ประเมินพฤติกรรมการแสดงออกของผู้เรียน ที่สะท้อนให้เห็นถึงทักษะการคิด กระบวนการทำงาน ความรับผิดชอบ ความสามารถในการแก้ปัญหา ความเรียบร้อยในการปฏิบัติงานจากการสังเกต และการบันทึก ซึ่งประเมินได้

2. ลักษณะสำคัญของการประเมินผลตามความเป็นจริง (Authentic Assessment)

1. 2.1 เป็นการประเมินที่ทำได้ตลอดเวลา ทุกสถานการณ์

2.2 เป็นการประเมินผู้เรียนในทุกแง่ทุกมุม โดยใช้เครื่องมือหลาย ๆ ประเภท

2.3 เป็นการประเมินแบบมีส่วนร่วมทั้งครูผู้สอน ผู้เรียน ผู้ปกครอง

2.4 เป็นการประเมินทั้งความรู้ ทัศนคติ ทักษะพื้นฐาน และความสามารถในการสร้าง หรือผลิตผลงานที่เน้นทักษะการคิดที่ซับซ้อน มีกระบวนการทำงาน และการแก้ปัญหา

3. การประเมินทำได้หลายวิธี

3.1 การสังเกต

3.2 การบันทึก

3.3 การสัมภาษณ์

3.4 การใช้แบบทดสอบการปฏิบัติ

3.5 การรายงาน

3.6 การใช้แฟ้มสะสมงาน

**2.3.4 การสอนคำศัพท์**

2.3.4.1 เทคนิคการสอนคำศัพท์ (Techniques in Town Teaching)

ในการสอนคำศัพท์ มีมากมายหลายวิธีที่จะกระตุ้นความสนใจผู้เรียน และช่วยให้ผู้เรียนจดจำคำศัพท์ ตลอดจนสามารถนำไปใช้ได้ โดยใช้เทคนิคการสอนดังต่อไปนี้

1) สอนโดยการสาธิต (Presentation Through Demonstration) วิธีนี้อาจใช้กริยาท่าทาง (Gestures) ประกอบ

2) สอนโดยใช้สื่อ (Visual Aids) ได้แก่ รูปภาพ ของจริง หุ่นจำลอง การเขียนกระดานดำและแผ่นใส

3) อธิบายด้วยคำพูด (Verbal Explanation) ตัวอย่าง อธิบายโดยให้คำจำกัดความ อธิบายในบริบท การใช้คำเหมือน การใช้คำตรงข้าม

2.3.4.2 แบบฝึกทักษะการเรียนรู้เกี่ยวกับคำศัพท์ (A Variety of Town Exercises) เป็นที่ทราบกันดีว่า "คำศัพท์" เป็นพื้นฐานที่สำคัญของการเรียนภาษาให้กับผู้เรียน ซึ่ง "แบบฝึกทักษะการเรียนรู้เกี่ยวกับคำศัพท์" ถือเป็นเครื่องมือที่สำคัญในการที่จะพัฒนาผู้เรียนให้มีความรู้ด้านคำศัพท์ให้กว้างขวางขึ้น แบบฝึกทักษะการเรียนรู้ที่ควรนำมาฝึกมีดังต่อไปนี้

1) Collocation Exercise

Exercise 2.1.1 Collocations of words connected with work

Get do have look for

Work apply for a job get

Find look for offer do find

It's not easy to get/find work in this area.

I've applied for/been offered a job in Tokyo.

What do you do for a living ? (Source, Mc Carthy and O'Dell (1997, p. 80))

Exercise 2.1.2 Match the words on the left with collocate with them on the right.

1. take a. a job

2. apply for b. a living

3. earn c. eight-to-four

4. work d. early retirement

5. take on e. a responsibility

2) Matching word and definition exercise

Exercise Match the words on the left with the examples/definitions on the right.

1. bland a. a lot of salt

2. sour b. e.g. a strong Indian curry

3. salty c. e.g. fruit which is not ripe

4. sweet d. rather negative, very little flavor

5. hot, spicy e. e.g. ripe mango

3) Synonym and antonym exercise

แบบฝึกทักษะการเรียนรู้เพื่อฝึกหาคำที่มีความหมายเหมือนกัน/ตรงข้ามกัน Town Quiz





I don't like it. It's

…………………….

I like it. It's

……………………..





4) Compound words exercise

Exercise : Read each sentence and make a compound word by joining two of the words provided. The word must make sense in the sentence.

1. My\_\_\_\_\_\_\_\_\_\_\_\_\_\_\_\_\_\_lives across the street.

class

produced

2. Is this dress \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

mate

mass

3. The\_\_\_\_\_\_\_\_\_\_\_\_likes to ride on his house.

cow

boy

2.3.4.3 Vocabulry Games and Activities

การที่ผู้เรียนได้ทำกิจกรรมและเล่นเกม ช่วยให้ผู้เรียนได้ความรู้และความสนุกสนาน ตลอดจนเสริมสร้างบรรยากาศที่ดีในห้องเรียน เกมและกิจกรรมเกี่ยวกับคำศัพท์มีมากมายหลากหลาย ซึ่งผู้เขียนได้กรองแนวคิดมาจาก Jones (1993) ดังจะได้กล่าวต่อไปนี้

1. Ice-breaker activities เช่น Find someone who \_\_\_\_\_\_\_\_\_\_\_\_\_\_\_

2. Matching pair activities เช่น Who uses what ?

3. Word grouping activities เช่น Word Groups : Nouns

4. Activities for dividing a class into pair/group เช่น broken sentences

5. Miscellaneous activities เช่น Word hunt

FIND SOMEONE WHO…..

Find someone who :

1. can name three things you would find in a bedroom\_\_\_\_\_\_\_\_\_\_\_\_\_\_\_\_\_\_\_\_\_

name:

2. can think of three words that start with tr-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

3. can name three thing that a carpenter could use. \_\_\_\_\_\_\_\_\_\_\_\_\_\_\_\_\_\_\_\_\_\_\_

name:

4. know two other words for very big. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

5. knows what the abbreviation VIP stands for. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

Find someone who :

1. can name three things you would wear on you feet.\_\_\_\_\_\_\_\_\_\_\_\_\_\_\_\_\_\_\_\_\_\_

name:

2. know the American word for holiday.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

3. can name three things you would find in an office. \_\_\_\_\_\_\_\_\_\_\_\_\_\_\_\_\_\_\_

name:

4. can name three people who wear uniform. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

5. knows the opposite of entrance. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

name:

FIND SOMEONE WHO…..

เกมนี้ใช้สำหรับผู้เรียนใหม่ที่ยังไม่คุ้นเคยกัน

ระดับ : intermediate

วิธีการ

1. Copy และตัดบัตรตามจำนวนเท่ากับผู้เรียน

2. แจกบัตรให้ผู้เรียนแผ่นละคน

3. ให้เวลาในการทำกิจกรรมประมาณ 15-20 นาที

4. ผู้เรียนแต่ละคนเดินถามเพื่อน โดยถามคนละคำถาม ดังนั้น 5 ข้อ ควรถามให้ได้ 5 คน

5. เมื่อถามคำถามเพื่อนแล้วให้จดจำคำตอบ พร้อมเขียนชื่อเพื่อนที่ตอบ

6. เมื่อครบกำหนดเวลา ผู้สอนสุ่มเรียกผู้เรียนให้อ่านคำตอบในบัตรของตน

WHO USES WHAT?

Who uses what? (A cards)

|  |  |
| --- | --- |
| Crash Helmet | Saw |
| Whistle | Briefcase |
| Rifle | Screwdriver |
| Comb | Stethoscope |
| Pins | Palette |

Who uses what? (B cards)

|  |  |
| --- | --- |
| Motorcyclist | Carpenter |
| Referee | Businessman |
| Soldier | Electrician |
| Barber | Doctor |
| Dressmaker | Artist |

WHO USES WHAT?

ระดับ : intermediate

กิจกรรมนี้ผู้เรียนต้องจับคู่สิ่งของ (A) กับบุคคลที่ใช้สิ่งนั้น (B)

วิธีการ

1. Copy และตัดบัตรคำ A และ B ให้เพียงพอกับจำนวนกลุ่มผู้เรียน

2. แบ่งผู้เรียนเป็นกลุ่ม ๆ ละ 3 คนและแจกบัตรคำ 1 ชุด ต่อ 1 กลุ่ม

3. กำหนดเวลาให้ทำกิจกรรมประมาณ 1 นาที

4. Check คำตอบโดยให้ผู้เรียนแต่ละกลุ่มเขียนคำตอบบนกระดาน หรืออาจใช้วิธีสอนเดินไปหาผู้เรียนแต่ละกลุ่ม และให้ผู้เรียนแต่ละกลุ่มอ่านเป็นคู่โดยผู้สอนบอกคำตอบผิดหรือถูก

WORD GROUPS : NOUNS

|  |  |  |  |
| --- | --- | --- | --- |
| In the kitchen | In the bathroom | In the bedroom | In the living room |
| Knife | Tooth paste | Bed | Television |
| Rice cooler | Toothbrush | Blanket | Armchair |
| Frying pan | Soap | Pillow | Sofa |
| Kettle | Shampoo | Dressing table | Bookcase |
| Pot | shower | wardrobe | Coffee table |

WORD GROUPS : NOUNS

ระดับ : ประถมศึกษา

วิธีการ

1. Copy และตัดคำออกเป็นคำ ๆ สลับกัน

2. ให้ผู้เรียนทำงานเป็นคู่ (pairs) แต่ละคู่แจกคำ 1 ชุด (ข้างต้น)

3. กำหนดเวลาให้ทำกิจกรรม 10-15 นาที

4. เมื่อครบกำหนดเวลา ครูอาจจะเรียกแต่ละคู่ โดยถามว่า Which words are placed

under IN THE KITCHEN? ถ้าผู้เรียนตอบไม่ถูกทั้งหมด ผู้สอนอาจบอกผู้เรียนว่า You got three right- rice, cooker, knife, and kettle. และครูอาจจะถามคู่อื่น เช่น What are the missing two words? และเริ่มต้นถามหัวข้อใหม่ ทำเช่นนี้จนครบ

BROKEN SENTENCES

|  |  |
| --- | --- |
| I'm going to the zoo………………………. | ……….to see wild animals. |
| My son wants a watch…………………… | ……….for his birthday. |
| Let's go to the market…………………… | ……….to buy some fruits. |
| I need some shampoo…………………… | ……….to wash my hair. |
| You'll need a saucepan…………………… | ……….to boil those vegetables. |
| I need a pen ……………………………… | ……….to write a letter. |
| You can use a dictionary………………… | ……….to find out what the word means. |
| I went to Phuket…………………………. | ……….last year. |
| I must go to the optician's……………… | ……….to get a new pair of glass. |
| Let' take the lift…………………………. | ……….to get to the fifth floor. |

BROKEN SENTENCES

ระดับ : ประถม/มัธยม

กิจกรรมนี้ ผู้เรียนต้องรวมประโยคที่ถูกแบ่งเป็นสองส่วนเข้าด้วยกัน

วิธีการ

1. Copy และตัดกระดาษตามที่ประโยคตัดขาด ให้มีจำนวนเท่ากับผู้เรียนแต่ละคู่

2. ผู้เรียนแต่ละคนเดินหาคู่ของตน "Pair" เมื่อพบคู่ให้นั่งด้วยกัน

3. ครูเช็คคำตอบโดยให้ผู้เรียนแต่ละคู่อ่านประโยคของตน

WORD HUNT

Name at least two things that :

1. are round.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. You can use to write with.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. people enjoy doing in their free time.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Won't work without electricity.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Are found in a garden.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Can move very quickly.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Are very heavy.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Are red.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Are containers.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Are thin and sharp.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

WORD HUNT

ระดับ : intermediate

กิจกรรมนี้เป็นกิจกรรมที่ผู้เรียนต้องเติมคำตอบเอง ซึ่งสามารถทำเป็นกิจกรรมเดี่ยว (Individual) หรือคู่ (Pairs) ก็ได้

วิธีการ

1. แจก Handout : WORD HUNT ให้ผู้เรียนคนละแผ่น

2. กำหนดเวลา 5-10 นาที

3. Check คำตอบโดยให้ตอบปากเปล่า

กล่าวโดยสรุป การที่จะสอนคำศัพท์ให้ได้ผล ผู้สอนจะต้องมีกลวิธีในการสอนดังที่ผู้วิจัยได้กล่าวมาแล้วข้างต้น และที่สำคัญต้องกระทำอย่างต่อเนื่องทั้งในเวลาเรียนปกติและนอกเวลาเรียน สำหรับโรงเรียนที่ไม่มีห้องเรียนรู้ภาษาอังกฤษแบบพึ่งพาตนเอง อาจจัดมุมหนึ่งของห้องเป็นมุม Town เพื่อให้ผู้เรียนได้ใช้ประโยชน์ในเวลาเรียนหรือช่วงเวลาว่าง และในปัจจุบันนี้มีหนังสือมากมายที่มีแบบฝึกเกี่ยวกับคำศัพท์ซึ่งมีวิธีนำเสนอที่น่าสนใจมาก อาทิเช่น มีรูปภาพประกอบและอื่น ๆ อีกหลากหลาย ซึ่งผู้สอนสามารถนำไปใช้ได้เลย หรืออาจจะประยุกต์ใช้ได้ตามความเหมาะสม ดังเช่นตัวอย่างนี้



**2.3.5 การจัดการเรียนรู้แบบร่วมมือ**

2.3.5.1 ความหมายของการเรียนรู้แบบร่วมมือ

นักการศึกษาหลายท่านได้ให้ความหมายของการเรียนรู้แบบร่วมมือไว้ ดังนี้

บุญชม ศรีสะอาด (2537, น. 122 – 123) กล่าวว่า การจัดการเรียนแบบร่วมมือไม่ได้หมายถึงแต่เพียงการจัดให้นักเรียนมานั่งทำงานเป็นกลุ่มเท่านั้น แต่เป็นการมุ่งให้ผู้เรียนร่วมมือกันในการเรียน ซึ่งมีวิธีการ ดังนี้

1) ครูสอนบทเรียน

2) นักเรียนกลุ่มละ 4 คน ทำงานร่วมกันตามที่ครูกำหนดมีการเปรียบเทียบคำตอบ ซักถาม และตรวจงาน

3) แนะให้คนเก่งในกลุ่มอธิบายแบบฝึกหัดให้เพื่อน

4) เมื่อเรียนจบบทเรียนให้นักเรียนทุกคนทำแบบทดสอบสั้น ๆ ด้วยตนเอง

5) ตรวจผลการสอบโดยหาค่าเฉลี่ยของแต่ละกลุ่ม

6) นักเรียนคนใดทำได้ดีขึ้นจะได้รับคำชมเชยและกลุ่มใดทำได้ดีขึ้นจะได้รับคำชมเชยเช่นกัน

วัฒนาพร ระงับทุกข์ (2541, น. 38) ให้ความหมายของการเรียนรู้แบบร่วมมือ (Cooperative Learning) ว่าเป็นวิธีการจัดกิจกรรมการเรียนการสอนที่เน้นการจัดสภาพแวดล้อมทางการเรียน ให้ผู้เรียนเรียนรู้ร่วมกันเป็นกลุ่มเล็ก ๆ แต่ละกลุ่มประกอบด้วยสมาชิกที่มีความรู้ความสามารถแตกต่างกันโดยแต่ละคนมีส่วนร่วมอย่างจริงในการเรียนรู้และความสำเร็จของกลุ่มความสำเร็จของแต่ละคนถือเป็นความสำเร็จของกลุ่ม

วัชราภรณ์ กองมณี (2546, น. 19) กล่าวว่า การเรียนรู้แบบร่วมมือเป็นการจัดสถานการณ์และบรรยากาศให้บุคคลเกิดการเรียนรู้ร่วมกันเป็นกลุ่มเล็ก ๆ แต่ละกลุ่มมีสมาชิกที่มีความแตกต่างกันในด้านสติปัญญาหรือความถนัด สมาชิกแต่ละคนต้องมีส่วนร่วมในการเรียนรู้ของตนเองและของสมาชิกในกลุ่ม

ลดาเดือน ศรีขันซ้าย, 2540, น. 41, อ้างถึงใน Slavin, 1987, p. 68) ให้ความหมายของการเรียนแบบร่วมมือว่า เป็นวีสอนอีกแบบหนึ่งที่กำหนดให้ผู้เรียนที่มีความสามารถต่างกัน ทำงานร่วมกันเป็นกลุ่ม ๆ โดยปกติจะมี 4 คน เป็นเด็กเรียนเก่ง 1 คน ปานกลาง 2 คน และอ่อน 1 คน ผลการเรียนของเด็กจะพิจารณาเป็น 2 ตอน ตอนแรกพิจารณาค่าเฉลี่ยของทั้งกลุ่ม ตอนที่ 2 พิจารณาคะแนนสอบเป็นรายบุคคล การสอบทั้ง 2 ครั้ง ให้เด็กต่างคนต่างสอบเป็นรายบุคคล   
การสอบทั้ง 2 ครั้ง ให้เด็กต่างคนต่างสอบแต่เวลาเรียนต้องเรียนร่วมกัน ดังนั้น เด็กเก่งจึงต้องพยายามช่วยเด็กอ่อน เพราะจะทำให้คะแนนทั้งกลุ่มดีขึ้น และครูควรรางวัลเป็นแรงเสริมให้ด้วย

คำดี ขินานา, 2546, น. 37, อ้างถึงใน Artzt and Nuwman, 1990, pp. 448 – 449) ได้กล่าวถึงการเรียนแบบร่วมมือว่า เป็นแนวทางที่เกี่ยวกับการที่ผู้เรียนทำการแก้ปัญหาร่วมกันเป็นกลุ่มเล็ก ๆ สมาชิกในกลุ่มประสบความสำเร็จหรือเป้าหมายร่วมกันสมาชิกในกลุ่มทุกคนต้องระลึกเสมอว่าเขาเป็นส่วนสำคัญของกลุ่ม ความสำเร็จ หรือความล้มเหลวของทุกคนในกลุ่มเพื่อให้บรรลุเป้าหมาย สมาชิกทึกคนต้องแสดงความคิดเห็นและช่วยเหลือกันให้เกิดการเรียนรู้ในการแก้ปัญหา ครูมีบทบาทเป็นผู้ให้ความช่วยเหลือ จัดหาและชี้แนะแหล่งข้อมูลในการเรียนรู้ นักเรียนเป็นแหล่งความรู้ซึ่งกันและกันในกระบวนการเรียน

2.3.5.2 หลักการและข้อตกลงเบื้องต้นของการเรียนรู้แบบร่วมมือ

ลดาเดือน ศรีขันซ้าย, 2540, น. 39, อ้างถึงใน Slavin, 1990, p. 56) กล่าวว่า  
การเรียนแบบร่วมมือการเรียนรู้ เป็นวิธีการจัดการเรียนการสอนที่ช่วยให้ผู้เรียนได้ใช้ความสามารถเฉพาะตัว แลศักยภาพในตนเอง ร่วมมือกันแก้ไขปัญหาต่าง ๆ ให้บรรลุผลสำเร็จได้โดยที่สมาชิกในแต่ละกลุ่มตระหนักว่า แต่ละคนเป็นส่วนหนึ่งของกลุ่ม ดังนั้น ความสำเร็จและความล้มเหลวของกลุ่ม สมาชิกในกลุ่มต้องรับผิดชอบร่วมกัน ช่วยเหลือซึ่งกันและกัน ผู้เรียนจะได้รับรู้จากเพื่อและเป็นสิ่งที่ผลพลอยได้จากการใช้วิธีการเรียนแบบร่วมมือกันเรียนรู้ประการหนึ่งคือการที่นักเรียนรู้สึกถึงคุณค่าของตัวเองเพิ่มขึ้นทั้งนี้เพราะว่านักเรียนได้มีส่วนร่วมในการทำกิจกรรมกลุ่ม ซึ่งแต่ละคนมีบทบาทสำคัญต่อความสำเร็จของกลุ่ม และเมื่อประสบความสำเร็จในการทำงานหรือมีความเข้าใจในเนื้อหาวิชาแล้วจะเพิ่มความสนใจในการเรียนรู้มากขึ้น นกจากนี้การเรียนแบบร่วมมือกันเรียนรู้ยังก่อให้เกิดบรรยากาศที่นักเรียนสามารถอธิบายให้เพื่อนฟังได้ ก็จะเป็นการยกระดับความเข้าใจให้สูงขึ้นถึงระดับการถ่ายทอดความคิด การเรียบเรียงถ้อยคำอธิบายออกมาจะช่วยปรับความเข้าใจให้ชัดเจนแน่นแฟ้นยิ่งขึ้น สำหรับบทบาทของครุจะเปลี่ยนไปจากเดิมคือต้องไม่ถือว่าตนเองเป็นผู้ถ่ายทอดความรู้ในชั้นเรียนคนเดียว แต่หน้าที่ของครูคือการสร้างสภาพแวดล้อมและวิธีการ  
ที่เอื้ออำนวยให้นักเรียนสามารถค้นหาความรู้จากการร่วมมือซึ่งมีหลักที่ผู้สอนต้องคำนึงถึงอยู่  
3 ประการ คือ

1) รางวัล หรือเป้าหมายของกลุ่ม ในการจัดการเรียนการสอนผู้สอนจะต้องตั้งเป้าหมายหรือรางวัล เพื่อกระตุ้นให้ผู้เรียนมีความพยายามในการเรียนมากขึ้น ตลอดจนการปรับพฤติกรรมของตนเพื่อความสำเร็จของกลุ่ม รางวัลที่กำหนดอาจเป็นสิ่งของ คำชมเชย ประกาศนียบัตร และการเชิดชูเกียติ เป็นต้น

2) ความหมายของแต่ละบุคคลในกลุ่ม การจัดกิจกรรมการเรียนการสอน ถึงแม้จะอยู่ในรูปของกลุ่มแต่จะต้องมีขั้นตอนที่สามารถบอกถึงความสามารถของสมาชิกแต่ละคนได้ว่าเข้าใจบทเรียนมากน้อยเพียงใด ในการเรียนแต่ละครั้งต้องมั่นใจว่าสมาชิกทุกคนในกลุ่มเข้าใจเนื้อหาที่เรียนเพราะเป้าหมายของกลุ่มจะประสบความสำเร็จได้ ขึ้นอยู่กับความสามารถของคนในกลุ่ม

3) สมาชิกทุกคนในกลุ่มมีโอกาสที่จะช่วยให้กลุ่มประสบความสำเร็จได้เท่าเทียมกันทั้งคนที่เรียนเก่ง ปานกลาง และเรียนอ่อนแนวคิดเบื้องต้นของการเรียนรู้แบบร่วมมือ

2.3.5.3 แนวคิดเบื้องต้นของการเรียนรู้แบบร่วมมือ

ลดาเดือน ศรีขันชัย, 2540, น. 40, อ้างถึงใน Boric, 1992, pp. 325 – 326) ได้กล่าวถึงรูปแบบการเรียนแบบร่วมมือกันเรียนรู้ว่ามีแนวคิดซึ่งตั้งอยู่บนพื้นฐานของความเชื่อดังต่อไปนี้

1) การเรียนแบบร่วมมือกันเรียนรู้ จะสร้างแรงจูงใจในการเรียนมากกว่าการเรียนรายบุคคลหรือการแข่งขัน ความรู้สึกเป็นอันหนึ่งอันเดียวกันภายในกลุ่ม จะสร้างพลังในทางบวกให้แก่กลุ่ม

2) สมาชิกแต่ละคนภายในกลุ่มจะเรียนรู้จากกันและกันจะพึ่งพาอาศัยกันในการเรียนรู้

3) การปฏิสัมพันธ์กันในกลุ่ม นอกจากจะพัฒนาความรู้ความเข้าใจในเนื้อหาวิชาที่เรียนมาแล้ว ยังพัฒนาทักษะทางสังคม สติปัญญา และเพิ่มพูนการเรียนรู้มากกว่าการเรียนการสอน

4) การร่วมมือกันเรียนรู้จะเพิ่มความรู้สึกในทางบวกต่อกันและกันระหว่างสมาชิกในกลุ่ม ลดความรู้สึกโดดเดี่ยวและห่างเหิน ในทางตรงข้าม จะสร้างความสัมพันธ์และความรู้สึกที่ดีต่อบุคคลอื่น

5) การร่วมมือกันเรียนรู้จะพัฒนาความรู้สึกเห็นคุณค่าของตนเอง รู้จักตนเองมากขึ้นตลอดจนการตระหนักว่าตนเองได้รับการยอมรับและเอาใจใส่จากสมาชิกอื่นในกลุ่ม

6) ผู้เรียนสามารถพัฒนาความสามารถในการทำงานร่วมกันอย่างมีประสิทธิผลจากงานที่กำหนดให้กลุ่มรับผิดชอบ หรือกล่าวอีกนัยหนึ่ง คือ ถ้าเปิดโอกาสให้ผู้เรียนได้ร่วมมือทำงานมากเท่าใดผู้เรียนจะสามารถพัฒนาทักษะทางสังคม โดยเฉพาะอย่างยิ่งทักษะการทำงานร่วมกัน

7) ทักษะทางสังคมที่จำเป็นต่าง ๆ สามารถเรียนรู้และฝึกในได้ เพื่อประสิทธิภาพของการทำงานร่วมกัน

วรรณทิพา รอดแรงค้า (2540, น. 101) ได้เสนอแนวคิดกับการเรียนแบบร่วมมือไว้ดังนี้

1) การเปรียบเทียบความแตกต่างระหว่างการเรียนแบบร่วมมือกับการเรียนเป็นกลุ่มแบบเดิม ดังตัวอย่าง

| การเรียนรู้แบบร่วมมือ | การเรียนเป็นกลุ่มแบบเดิม |
| --- | --- |
| 1. จัดนักเรียนที่มีความสามารถแตกต่างกัน  ให้อยู่ในกลุ่มเดียวกัน  2. นักเรียนในแต่ละกลุ่มมี 2 – 5 คน  3. นักเรียนได้รับการกระตุ้นให้แสดง  ปฏิสัมพันธ์ซึ่งกันและกัน  4. สมาชิกแต่ละคนในกลุ่มจะช่วยกันทำงาน  จนสำเร็จ  5. เป้าหมายที่สำคัญคือ ต้องการพัฒนาทักษะ  ทางสังคมและทักษะความร่วมมือในการ  ทำงาน  6. สมาชิกทุกคนในกลุ่มเป็นแหล่งความรู้  หลัก  7. มีการให้คะแนนเป็นรายบุคคลและเป็น  กลุ่ม | 1. จัดให้นักเรียนมีความสามารถใกล้เคียงกันอยู่  ในกลุ่มเดียวกัน  2. นักเรียนในแต่ละกลุ่มมี 8 – 12 คน  3. นักเรียนไม่ได้รับการกรุต้นให้แสดง  ปฏิสัมพันธ์ซึ่งกันและกัน  4. สมาชิกแต่ละคนในกลุ่มสามารถทำงานตาม  ลำพังได้สำเร็จมีใบงานมีหนังสือเรียนของ  ตนเอง  5. ไม่มีเป้าหมายที่จะพัฒนาทักษะทางสังคมและ  ทักษะความร่วมมือในการทำงาน  6. ครูเป็นแหล่งความรู้หลักเมื่อสมาชิกของกลุ่มมี  ปัญหากับภาระงานที่ทำ สมารถสอบถามได้  จากครู |
| การเรียนรู้แบบร่วมมือ  8. สมาชิกแต่ละกลุ่มคนในกลุ่มแบ่งความ  รับผิดชอบในการทำงานร่วมกัน  9. มีกระบวนการกลุ่มเพื่อประเมินหน้าที่ของ  กลุ่ม | การเรียนเป็นกลุ่มแบบเดิม  7. มีการให้คะแนนเป็นรายบุคคล  8. สมาชิกแต่ละคนมีความรับผิดชอบเฉพาะงาน  ของตน  9. ไม่มีกระบวนการกลุ่ม |

2) การเรียนแบบร่วมมือทำให้ผลด้านพุทธพิสัยแก่นักเรียนดังนี้

2.1) มีความคงทนในการเรียนรู้

2.2) สามรถนำสิ่งที่เรียนรู้แล้วไปใช้ทำให้เกิดการถ่ายโอนข้อเท็จจริง มดนมติและหลักการ

2.3) มีความสามารถทางภาษา

2.4) สามารถแก้ปัญหาได้

2.5) มีทักษะความร่วมมือในการทำงาน

2.6) มีความคิดสร้างสรรค์

2.7) เกิดความตระหนัก และรู้จักใช้ความสามารถของตนเอง

2.8) มีความสามารถในการแสดงบทบาทที่ได้รับมอบหมาย

3) ผลที่เกิดขึ้นทางด้านจิตพิสัยมีดังนี้

3.1) มีความสนุกสนานและเกิดความพอใจในการเรียนรู้

3.2) มีเจตคติที่ดีต่อโรงเรียน

3.3) มีความสามารถในการควบคุมอารมณ์

3.4) ลดความอคติและความลำเอียง

3.5) รู้จักตนเองและตระหนักในคุณค่าของตนเอง

3.6) ยอมรับความแตกต่างระหว่างบุคคล

3.7) ยอมรับการพัฒนาทักษะระหว่างบุคคล

2.3.5.4 ลักษณะการเรียนรู้แบบร่วมมือ

ลักษณะของการเรียนรู้แบบร่วมมือว่าการเรียนรู้แบบร่วมมือควรประกอบด้วย

1) สมาชิกกลุ่มมีความแตกต่างกัน อาจเป็นด้านสติปัญญา ภูมิหลังหรือความถนัด เพื่อให้การแลกเปลี่ยนความรู้ ความคิดหลากหลาย กลุ่มมีโอกาสช่วยเหลือพึ่งพากันได้อย่างราบรื่น

2) สมาชิกแต่ละคนจะต้องรับผิดชอบการเรียนรู้ของตนเอง และของเพื่อนที่เป็นสมาชิกในกลุ่ม มีการช่วยเหลือแก้ไขข้อบกพร่องของกันและกัน จนแน่ใจว่าสมาชิกแต่ละคนเกิดการเรียนรู้บทเรียนอย่างดี สามารถตรวจสอบเป็นรายบุคคลได้

3) ความสำเร็จของกลุ่มพิจารณาจากผลสำเร็จในการเรียนรู้ของสมาชิกแต่ละคนกลุ่มจะได้รับความสำเร็จเมื่อสมาชิกทุกคนมีคะแนนหรือผลงานตามเกณฑ์ที่กำหนดไว้

4) การเรียนร่วมกันเน้นการใช้กระบวนการกลุ่ม ทุกคนยอมรับและทำตามบทบาทหน้าที่ของตน

ศักดิ์ชัย นิรัฐทวี และไพเราะ พุ่มมั่น (2542, น. 36) กล่าวถึงวิธีการเรียนรู้แบบร่วมมือมีหัวใจของการเรียนรู้ 3 ประการ คือ

1) รางวัลของทีม (Team Award) หมายถึง ผลทีมที่ผู้ร่วมทีมทุกคนจะต้องมีโอกาสเท่ากันในการประสบความสำเร็จ

2) ความรับผิดชอบต่องานของนักเรียนแต่ละคน (Individual Accountability) หมายถึงผลการเรียน ผลการทำงานของแต่ละคน ที่ทำให้กลุ่มมีผลงานโดยรวมถึงเกณฑ์ที่กำหนดสมาชิกกลุ่มต้องช่วยเหลือกันพัฒนาการเรียนของตน และพร้อมตลอดเวลาสำหรับการทดสอบ

3) การมีโอกาสประสบความสำเร็จเท่าเทียมกัน หมายถึง นักเรียนทุกคนไม่ว่ามีการเรียนในระดับใด สามารถสร้างผลงานให้กับทีมด้วยการยกระดับผลการเรียนของตน

2.3.5.5 องค์ประกอบพื้นฐานของการจัดการเรียนรู้แบบร่วมมือ

การจัดการเรียนรู้แบบร่วมมือจะมีประสิทธิภาพถ้าสมาชิกภายในกลุ่มมองเห็นคุณค่าของการทำงานร่วมกัน และช่วยเหลือซึ่งกันและกัน โดยมีองค์ประกอบพื้นฐาน 5 ประการ คือ (จันทรา ตันติพงศานุรักษ์, 2543, น. 38 – 40)

1) ความเกี่ยวข้องสัมพันธ์กันของนักเรียนในทางบวก (Positive Interdependence) หมายถึง การที่สมาชิกภายในกลุ่มทำงานอย่างมีเป้าหมายร่วมกัน โดยสมาชิกทุกคนมีส่วนร่วมในการทำงานนั้น มีการแบ่งปันวัสดุ อุปกรณ์ ข้อมูลต่าง ๆ ในการทำงาน ทุกคนมีบทบาทหน้าที่และประสบความสำเร็จร่วมกัน ครุผู้สอนสามารถจัดกิจกรรมให้นักเรียนมีความรู้เกี่ยวข้องสัมพันธ์กันในทางบวกได้หลายวิธี เช่น

1.1) กำหนดเป้าหมายของกลุ่ม (แต่ละคนลงมือเรียนและต้องแน่ใจว่าสมาชิกคนอื่นเรียนรู้ไปพร้อม ๆ กัน)

1.2) การกำหนดรางวัลร่วมกัน (ถ้าทุกคนทำได้ตามเกณฑ์ที่ครูกำหนดไว้แต่ละคนจะได้รับคะแนน Bonus เท่าเทียมกันทุกคน)

1.3) การกำหนดให้ใช้วัสดุ อุปกรณ์ หรือสื่อการเรียนอื่น ๆ ร่วมกัน  
(แต่ละคนได้วัสดุเพียง 1 ส่วน ของทั้งหมดที่จำเป็นต้องใช้ในการทำงานกลุ่ม)

1.4) การกำหนดบทบาทสมาชิกในกลุ่ม ให้แต่ละคนมีหน้าที่ในกลุ่ม เช่น ผู้อ่าน ผู้ตรวจสอบ ผู้บันทึก ผู้ให้กำลังใจ หรือผู้จัดหาวัสดุ

2) การปฏิสัมพันธ์กันอย่างใกล้ชิดในระหว่างทำงานกลุ่ม (Face to Face Promotive Interaction) เป็นกิจกรรมที่เปิดโอกาสให้นักเรียนช่วยเหลือสมาชิกในกลุ่มให้ประสบความสำเร็จโดยทำกิจกรรมต่อไปนี้

2.1) แลกเปลี่ยนความคิดเห็นซึ่งกันและกัน

2.2) อธิบายความรู้ให้เพื่อนในกลุ่มฟัง

กิจกรรมดังกล่าวจะทำให้นักเรียนได้ติดต่อกันโดยตรง เป็นการแลกเปลี่ยนความรู้ความคิดและการให้ข้อมูลย้อนกลับ ซึ่งจะทำให้เกิดลักษณะการทำงานกลุ่มที่สมาชิกภายในกลุ่มมีความสัมพันธ์กันอย่างใกล้ชิด

3) การตรวจสอบความรับผิดชอบของสมาชิกแต่ละคน (Individual Accountability) เป็นกิจกรรมเพื่อตรวจสอบให้แน่ใจว่าสมาชิกทุกคนมีความรับผิดชอบต่องานกลุ่มซึ่งสามารถทำได้หลายวิธีเช่น

3.1) ดูแลเพื่อน ๆ ให้ปฏิบัติตามหน้าที่

3.2) รักษาระเบียบในการทำงานและรักษาเวลา

3.3) ไม่ก้าวก่ายหน้าที่ของผู้อื่น

3.4) กำหนดหน้าที่ของสมาชิกทุกคนในกลุ่มตามความเหมาะสม

3.5) ทดสอบรายบุคคล

3.6) สุ่มถามปากเปล่าสมาชิกในกลุ่ม หรือสุ่มตรวจงานของสมาชิกในกลุ่ม

3.7) สังเกตและบันทึกการทำงานของสมาชิก

3.8) กำหนดให้สมาชิก 1 คน ในกลุ่มเป็นผู้ตรวจสอบความเข้าใจของสมาชิกเกี่ยวกับงานกลุ่ม

4) ทักษะระหว่างบุคคล และทักษะการทำงานกลุ่มย่อย (Interdependence and Small Group Skills) เป็นทักษะที่นักเรียนควรได้รับการฝึกก่อนการจัดกิจกรรมการเรียนรู้อื่น ๆ เพื่อช่วยให้การปฏิบัติงานกลุ่มประสบความสำเร็จ เช่น

4.1) การทำความรู้จักและและไว้วางใจผู้อื่น

4.2) การสื่อสารที่ถูกต้องและเที่ยงตรง

4.3) การใช้ภาษาสุภาพ เหมาะสมกับโอกาส

4.4) การให้กำลังใจในการทำงานร่วมกันด้วยคำพูด หรือการแสดงความสนใจ

4.5) การยอมรับและการช่วยเหลือกัน

4.6) การแก้ปัญหาขัดแย้ง

4.7) การวิจารณ์ความคิดเห็น โดยไม่วิจารณ์เจ้าของความคิด

4.8) การเป็นผู้นำ ผู้ตามที่ดีในการชี้แนะการทำงานกลุ่ม

4.9) การให้ความสำคัญ และการเอาใจใส่ต่อทุกคนเท่าเทียมกัน

4.10) การยอมรับฟังความคิดเห็นของผู้อื่น

4.11) การแสดงความคิดเห็นและการรับฟังความคิดเห็น

4.12) การให้กำลังใจในการทำงานร่วมกัน

4.13) ความสามารถในการหลีกเลี่ยงข้อขัดแย้ง

5) กระบวนการกลุ้ม (Group Process)

ทุกคนที่เป็นสมาชิกจะต้องร่วมรับผิดชอบต่อการเรียนของสมาชิกในกลุ่มสมาชิกทุกคนต้องมุ่งมั่นและกระตุ้นให้แต่ละคนทำชิ้นงานตามที่กำหนด ดังนั้น ครูผู้สอนต้องคอย

5.1) ให้อธิบายการกระทำของสมาชิกที่เป็นประโยชน์และไม่เป็นประโยชน์

5.2) ให้ตัดสินว่าการกระทำใดของกลุ่มควรรักษาไว้ และการกระทำใดควรเลิกปฏิบัติ

5.3) สังเกตและบันทึกพฤติกรรมที่ดีและพฤติกรรมที่เป็นปัญหา เพื่อนำมาวิเคราะห์ภายหลัง

5.4) ให้เล่าถึงเหตุการณ์ในกลุ่มปัญหาของกลุ่มหรือวิเคราะห์การทำงานของกลุ่ม

2.3.5.6 รูปแบบการเรียนรู้แบบร่วมมือ

รูปแบบการเรียนรู้แบบร่วมมือว่าแบ่งออกเป็น 3 แบบ ดังนี้

1) รูปแบบการเรียนแบบร่วมมือตามแนวของ Robert Slavin และคณะจาก John Hopkins University ซึ่งได้พัฒนาเทคนิคการสอนแบบร่วมมือกันเรียนรู้ต่าง ๆ จากผลวิธีการสอนในทุกรูปแบบของ Slavin จะยึดหลักการสอนแบบร่วมมือการเรียนรู้ 3 ประการด้วยกันคือรางวัล และเป้าหมายของกลุ่ม ความหมายของแต่ละบุคคลและโอกาสช่วยให้กลุ่มประสบความสำเร็จเท่าเทียมกัน จากผลการวิจัยชี้ให้เห็นว่า รางวัลของกลุ่มและความหมายของแต่ละบุคคล เป็นลักษณะจำเป็นและสำคัญต่อผลสัมฤทธิ์ทางการเรียนของนักเรียน ทั้งรูปแบบการสอนแบบร่วมมือของกลุ่ม Slavin ที่เป็นที่ยอมรับกันแพร่หลาย ดังนี้

1.1) STAD (Student Teams – Achievement Division) เป็นรูปแบบการสอนที่สามารถประยุกต์ใช้ได้เกือบทุกวิชาและทุกระดับชั้น เพื่อเป็นการพัฒนาผลสัมฤทธิ์ทางการเรียนและทักษะทางสังคมเป็นสำคัญ

1.2) TGT (Team – Game – Toumamrnt) เป็นรูปแบบการสอนที่คล้ายกับ STAD แต่เป็นการจูงใจในการเรียนเพิ่มขึ้นโดยการใช้การแข่งขัน แทนการทดสอบย่อย

1.3) TAI (Team Assisted Integrated Rending and Composition) เป็นรูปแบบการสอนที่ผสมผสานแนวคิดระหว่างการเรียนแบบร่วมมือกันกับการสอนรายบุคคล (IndividualizedInstruction) รูปแบบของ TAI จะเป็นการประยุกต์ใช้กับการสอนคณิตศาสตร์

1.4) CIRC (Cooperative Integrated Reading and Composition) เป็นรูปแบบการสอนแบบร่วมมือแบบผสมผสาน ที่มุ่งพัฒนาขึ้นเพื่อสนองการอ่านและการเขียนสำหรับนักเรียนชั้นประถมศึกษาตอนปลายโดยเฉพาะ

1.5) Jigsaw เป็นการสอนแบบแบ่งกลุ่ม โดยใช้กิจกรรมเดียวกัน และมอบหมายให้นักเรียนแต่ละกลุ่มค้นคว้า ซึ่งเป็นรูปแบบการสอนที่เหมาะสมกับวิชาที่เกี่ยวข้องกับการบรรยายร่วมทั้งวิชาอื่น ๆ ที่เน้นพัฒนาความรู้เข้าใจมากกว่าพัฒนาทักษะ

2) รูปแบบการสอนแบบร่วมมือตามแนวความคิด David Johnson และคณะ ซึ่งได้พัฒนาการสอนแบบร่วมมือกันเรียนรู้โดยยึดหลักการเบื้องต้น 5 ประการ คือ

2.1) การพึ่งพาอาศัยซึ่งกันและกัน

2.2) การปฏิสัมพันธ์แบบตัวต่อตัว

2.3) ความหมายและความสามารถของแต่ละบุคคลในกลุ่ม

2.4) ทักษะทางสังคม

2.5) กระบวนการกลุ่ม

3) รูปแบบการสอนแบบร่วมมือในงานเฉพาะอย่าง เช่น Group Investigation ของ Shlomo และ Tacl Sharam Co-op Co-op จากรูปแบบการเรียนแบบร่วมมือสามารถสรุปรูปแบบต่าง ๆ ได้ดังภาพที่ 2.1

รูปแบบการเรียนรู้แบบร่วมมือ

Cooperative Learning

Shlomo

And

Sharan

Robert Slavin

John Hopkins

David and roger

Johnson

University

รูปแบบการเรียนแบบร่วมมือกันเป็นทีม

Student Team

Learning Model

รูปแบบการเรียนแบบร่วมมือกัน

Learning

Together Model

รูปแบบการเรียนแบบความสำเร็จของทีม

Group Investigation

Model

STAD TGT TAI CIRC JIGSAW

***ภาพที่ 2.1*** รูปแบบการเรียนรู้แบบร่วมมือ

2.3.5.7 การเรียนแบบร่วมมือแบ่งกลุ่มตามผลสัมฤทธิ์ผลทางการเรียน (STAD)

สุรศักดิ์ หลาบมาลา (2531, น. 4 – 5) กล่าวถึง STAD ว่าเป็นแบบเรียนแบบร่วมมือแบบแรกที่ได้รับการพัฒนาขึ้นที่ John Hopkins University ซึ่งการเรียนแบบร่วมมือหมายถึง วีธีสอนอีกแบบหนึ่งที่กำหนดให้นักเรียนที่มีความสามารถต่างกันทำงานร่วมกันเป็นกลุ่ม ๆ   
โดยปกติจะมี 4 คน เป็นเด็กเรียนเก่ง 1 คน เด็กเรียนปานกลาง 2 คน และเด็กเรียนอ่อน 1 คน ผลการเรียนของเด็กจะพิจารณาเป็น 2 ตอน ตอนแรกจะพิจารณาค่าเฉลี่ยของทั้งกลุ่ม ตอนที่ 2 จะพิจารณาคะแนนสอบเป็นรายบุคคล การสอบทั้ง 2 ครั้ง เด็กต่างสอบ แต่เวลาเรียนต้องร่วมมือกันดังนั้น   
เด็กนักเรียนที่เรียนเก่งจึงพยายามช่วยเด็กอ่อน เพราะจะทำให้คะแนนของกลุ่มดีขึ้นและครูมีแรงเสริมให้ด้วย

2.3.5.8 วิธีการจัดการเรียนรู้แบบร่วมมือให้เกิดประสิทธิภาพ

พัชรี วงษ์สุวรณ, 2543, น. 19 – 20, อ้างถึงใน สุมณฑา พรหมบุญ, ม.ป.ป.กล่าวถึงวีการจัดการเรียนรูตามแนวคิดของ Johnson and Johnson ว่ามีลักษณะดังนี้ คือ

1) ระบุจุดประสงค์ของบทเรียนให้ชัดเจน

2) แบ่งกลุ่มก่อนการสอน

3) อธิบายลักษณะงานหน้าที่รับผิดชอบของสมาชิกในกลุ่ม โครงสร้างจุดประสงค์และกิจกรรมการเรียนรู้อย่างชัดเจน

4) สังเกตประสิทธิผลของกลุ่มแลคอยให้คำแนะนำช่วยเหลือ

5) ประเมินผลสัมฤทธิ์ของนักเรียน

การเรียนแบบร่วมมือ (STAD) จึงเป็นวีการเรียนแบบหนึ่ง ซึ่งนักการศึกษาเห็นว่าสามารถทำให้นักเรียนได้พัฒนาความสามารถของตนเองและมีคุณสมบัติตามที่สังคมต้องการได้โดยมีลักษณะและขั้นตอนของการเรียน ดังนี้

ขั้นที่ 1 ชี้แจงวัตถุประสงค์ในการเรียน

เป็นขั้นตอนที่ครูจะอธิบายเกี่ยวกับวัตถุประสงค์ของบทเรียนให้นักเรียนเข้าใจอย่างชัดเจน

ขั้นที่ 2 ให้ข้อมูล

เป็นขั้นที่ครูสอนหรือให้ข้อมูลเกี่ยวกับเนื้อหาในบทเรียนที่นักเรียนต้องศึกษา

ขั้นที่ 3 จัดนักเรียนเป็นกลุ่ม

ในขั้นนี้ครูจะต้องอภิปรายให้นักเรียนทราบถึงวีหารจัดกลุ่ม แนะนำเกี่ยวกับทักษะในการทำงานกลุ่มและทักษะทางสังคม

ขั้นที่ 4 ให้ความช่วยเหลือกลุ่มในการทำงานหรือการเรียน

ในขั้นนี้ครูต้องคอยแนะนำให้ความช่วยเหลือเมื่อนักเรียนมีข้อสงสัยหรือมีปัญหาที่สมาชิกในกลุ่มไม่สามารถช่วยกันได้เมื่อกลุ่มต้องการความช่วยเหลือจากครู

ขั้นที่ 5 ทดสอบ

ในการเรียนแต่ละครั้งเมือจบบทเรียนหนึ่ง ๆ นักเรียนทุกคนจะต้องได้รับการทดสอบเพื่อที่จะได้รู้ว่าสามารถประสบความสำเร็จได้มากน้อยเพียงใด และนั่นเป็นคะแนนของสมาชิกทุกคนในกลุ่ม

ขั้นที่ 6 ขั้นส่งเสริม

ในขั้นนี้เป็นการยอมรับผลสำเร็จของนักเรียนและของกลุ่ม ซึ่งเป็นการใช้คำพูดหรือโครงสร้างเกี่ยวกับรางวัลเป็นการสร้างกำลังใจให้นักเรียนแต่ละกลุ่ม (พัชรี   
วงษ์สุวรรณ, 2543, น. 20, อ้างถึงใน Arends. 1989, p. 46)

2.3.5.9 ประโยชน์ของการจัดการเรียนรู้แบบร่วมมือ

การจัดการเรียนการสอนแบบร่วมมือมีประโยชน์ต่อนักเรียนทั้งในด้านสังคมและวิชาการ ดังที่นักวิชาการได้รวบรวมไว้ดังนี้

จันทรา ตันติพงศานุรักษ์ (2543 : 45) กล่าวว่าการเรียนรู้แบบร่วมมือมีประโยชน์ต่อนักเรียนดังนี้

1) สร้างความสัมพันธ์ที่ดีระหว่างสมาชิกเราะทุกคนร่วมมือในการทำงานของทุกกลุ่ม ทุกคนมีส่วนร่วมเท่าเทียมกัน ทำให้เดเจตคติที่ดีต่อการเรียน

2) ส่งเสริมให้สมาชิกกลุ่มแสดงความคิดเห็นลงมือทำอย่างเท่าเทียมกัน

3) ส่งเสริมให้ผู้เรียนรู้จักช่วยเหลือซึงกันและกัน เด็กเก่งได้มีโอกาสช่วยเหลือและแสดงน้ำใจ ส่วนเด็กอ่อนเกิดความซาบซึ้งในน้ำใจของเพื่อน

4) ทำให้รู้จักรับฟังความคิดเห็นของผู้อื่น การร่วมคิด การระดม ความคิดนำข้อมูลมาพิจารณาร่วมกัน เพื่อหาคำตอบที่เหมาะสม เป็นการส่งเสริมการคิดวิเคราะห์และการตัดสินใจร่วมกัน

5) ส่งเสริมทักษะทางสังคม ผู้เรียนปรับตัวในการอยู่รวมกันมีความเข้าใจกัน

6) ส่งเสริมทักษะการสื่อสาร การทำงานเป็นกลุ่ม ทำงานร่วมกับผู้อื่นได้

นอกจากนี้ สุรศักดิ์ หลาบมาลา (2531, น. 4 – 8) ได้กล่าวถึงประโยชน์ของการเรียนแบบร่วมมือไว้ว่า

1) เด็กเก่งได้รับผลดีหรือมีความรู้เพิ่มมากขึ้นจากวีธีการเรียนแบบร่วมมือเพราะเด็กเก่งมีโอกาสอธิบาย อภิปราย และสาธิตให้เพื่อนดู เด็กเก่งจึงมีโอกาสได้ปฏิบัติมาก จึงทำให้เกิดความคล้องในวิชาที่เรียนมากขึ้น

2) การเรียนแบบร่วมมือไม่ทำให้ความคิดวิเคราะห์และการให้เหตุผลระดับสูงของเด็กเก่งลดลง เพราะการสอนไม้เน้นการฝึกซ้ำแล้วซ้ำอีก

3) เด็กเก่งจะเก่งทางวิชาการมากขึ้นเมื่อเรียนแบบร่วมมือ และเด็กเก่งทราบว่าตนเองต้องอธิบายบทเรียนให้เพื่อนฟังจึงศึกษาได้อย่างถ่องแท้

4) เด็กอ่อนไม่ถ่วงการเรียนรู้ของเด็กเก่ง เพราะเด็กอ่อนทราบบทบาทว่าตนเองต้องรับฟังคำอธิบายจากเด็กเก่ง

5) เด็กเก่งมีเวลาศึกษาค้นคว้าน้อยลง เพราะเด็กเก่งต้องใช้เวลาส่วนหนึ่งดูแลเพื่อนในกลุ่มจึงมีเวลาเป็นของตัวเองน้อยลง ดังนั้นความรู้ที่กว้างขวางอาจลดลงบ้างแต่ความรู้ในทางลึกจะเพิ่มขึ้น

6) การเรียนแบบร่วมมือนั้น เด็กที่มีผลสัมฤทธิ์ทางการเรียนปานกลางและต่ำ จึงทำให้เด็กมีทัศนคติดีต่อกัน

7) การเรียนแบบร่วมมือช่วยส่งเสริมทักษะทางสังคมให้แก่เด็กเพราะเด็กทุกคนจะรู้สึกวาตนมีกลุ่ม มีพวกมีเพื่อนคอยช่วยเหลือกัน ไม่รู้สึกเปล่าเปลี่ยว จึงทำให้เด็กรักใคร่มีความมั่นคงทางใจ การเรียนแบบร่วมมือยับมีประโยชน์จากการทำงานกลุ่ม ซึ่งจะเชื่อมสู่ทักษะ  
ที่หลากหลาย ซึ่งช่วยให้การทำงานง่ายกว่าการทำงานคนเดียว

**2.3.6 ความหมายของแบบฝึกทักษะ**

แบบฝึกหัด หมายถึง แบบตัวอย่างปัญหาหรือคำสั่งที่ตั้งขึ้นเพื่อให้นักเรียนฝึกตอบ (ราชบัณฑิตยสถาน, 2546, น. 483)

ทักษะ หมายถึง ความชำนาญ (ราชบัณฑิตยสถาน, 2546, น. 386)

แบบฝึกทักษะ หรือแบบฝึกทักษะการเรียนรู้ เป็นสื่อการเรียนประเภทหนึ่งสำหรับให้นักเรียนฝึกปฏิบัติ เพื่อให้เกิดความรู้ความเข้าใจและมีทักษะเพิ่มขึ้น ส่วนใหญ่หนังสือเรียนจะมีแบบฝึกทักษะการเรียนรู้อยู่ท้ายบทเรียน ในบางวิชาแบบฝึกทักษะการเรียนรู้จะมีลักษณะเป็นแบบฝึกปฏิบัติ (สำนักวิชาการและมาตรฐานการศึกษา, 2555, น. 141)

จากความหมายดังกล่าวข้างต้น สรุปได้ว่าแบบฝึกทักษะ หมายถึง แบบตัวอย่าง หรือสื่อการเรียนประเภทหนึ่งที่สร้างขึ้นเพิ่มเติมเพื่อให้นักเรียนฝึกตอบ ฝึกปฏิบัติ เพื่อเพิ่มความเข้าใจ และมีความเชี่ยวชาญในเรื่องนั้น ๆ ได้ดียิ่งขึ้น

ยุพา ยิ้มพงษ์ (2552, น. 27) ได้กล่าวถึงประโยชน์ของแบบฝึกเสริมทักษะไว้ดังนี้

1. เป็นส่วนเพิ่มเติมหรือเสริมหนังสือเรียนในการเรียน

2. ช่วยเสริมการใช้ภาษาได้ดีขึ้น แต่ทั้งนี้จะต้องอาศัยการส่งเสริม และการเอาใจใส่จากผู้สอนด้วย

3. ช่วยในเรื่องความแตกต่างระหว่างบุคคล เพราะการที่ให้นักเรียนทำแบบฝึกเสริมทักษะที่เหมาะสมกับความสามารถของเขาจะช่วยให้นักเรียนประสบความสำเร็จทางด้านจิตใจมากขึ้น

4. แบบฝึกเสริมทักษะช่วยเสริมให้ทักษะทางภาษาคงทน ลักษณะการฝึกที่จะช่วยให้เกิดผลดังกล่าว ได้แก่

4.1 ฝึกทันทีหลังจากที่นักเรียนได้เรียนรู้ในเรื่องนั้น

4.2 ฝึกซ้ำหลาย ๆ ครั้ง

4.3 เน้นเฉพาะในเรื่องที่ฝึก

5. การให้นักเรียนทำแบบฝึกเสริมทักษะ ช่วยให้ครูมองเห็นจุดเด่น หรือจุดบกพร่องของนักเรียนได้ชัดเจน ซึ่งจะช่วยให้ครูดำเนินการปรับปรุงแก้ไขปัญหานั้น ได้ทันท่วงที

6. แบบฝึกที่จัดพิมพ์ไว้เรียบร้อยแล้ว จะช่วยให้ครูประหยัดแรงงานและเวลาในการที่จะตระเตรียมสร้างแบบฝึกเสริมทักษะ ในด้านผู้เรียนก็ไม่ต้องเสียเวลาในการคัดลอก แบบฝึกเสริมทักษะทำให้ได้มีเวลา และโอกาสได้ฝึกฝนทักษะด้านต่าง ๆ มากขึ้น

จากประโยชน์ของแบบฝึกเสริมทักษะที่กล่าวมาพอสรุปได้ว่า แบบฝึกเสริมทักษะ  
มีความสำคัญและจำเป็นต่อการเรียนทักษะทางภาษา ดังนี้

1. เป็นอุปกรณ์การสอนที่ช่วยลดภาระของครู เพราะเป็นสิ่งที่จัดทำขึ้นอย่างเป็นระบบ และมีระเบียบ

2. ช่วยให้ผู้เรียนเข้าใจในบทเรียนได้ดียิ่งขึ้น

3. ผู้เรียนเรียนอย่างมีความสุข และสนุกสนาน

4. ช่วยส่งเสริมทักษะทางภาษาให้คงทน

5. สามารถนำแบบฝึกมาทบทวนเนื้อหาเดิมได้ด้วยตนเอง

6. สามารถนำมาเป็นเครื่องมือวัดผลการเรียนหลังจากที่เรียนแล้ว

7. สามารถนำภาษาไปใช้สื่อสารได้อย่างมีประสิทธิภาพ

2.3.6.1 ลักษณะของแบบฝึกเสริมทักษะที่ดี

นิตยา ฤทธิโยธี (2556 : 32) กล่าวว่า ลักษณะของแบบฝึกเสริมทักษะที่ดีควรประกอบด้วย

1) เกี่ยวข้องกับเรื่องที่เรียนแล้ว

2) เหมาะสมกับระดับวัย หรือความสามารถของนักเรียน

3) มีคำชี้แจงสั้น ๆ ที่ช่วยให้นักเรียนเข้าใจวิธีทำให้ง่าย

4) ใช้เวลาที่เหมาะสม

5) เป็นสิ่งที่น่าสนใจและท้าทายให้แสดงความสามารถ

ภาวินี ทอสูงเนิน (2553, น. 32) ได้กล่าวถึงลักษณะของภาพที่เด็กชอบหลักการพิจารณาเลือกรูปภาพและประโยชน์ของภาพประกอบแบบฝึก สรุปได้ดังนี้

ลักษณะของภาพที่เด็กชอบ

1) ภาพสีมากกว่าภาพขาวดำ

2) ภาพที่เหมือนจริงมากกว่าภาพประดิษฐ์

3) ภาพที่แสดงให้เห็นการกระทำหรือเรื่องราว

4) ภาพที่ไม่ซับซ้อน เห็นได้ง่ายและมีขนาดใหญ่

หลักการพิจารณาเลือกรูปภาพ

1) ตรงกับจุดมุ่งหมายในการสอน

2) เหมาะสมกับวัยของผู้เรียน

3) เกี่ยวข้องกับประสบการณ์เดิมของผู้เรียน

4) เป็นจริงหรือเหมือนจริงพร้อมทั้งมีสิ่งที่จะทำให้เข้าใจขนาดได้ถูกต้อง

5) รูปภาพรูปหนึ่งมีเรื่องสำคัญเพียงเรื่องเดียวเท่านั้น

6) มีความชัดเจนและมีขนาดโตพอจะมองเห็นสิ่งต่าง ๆ ที่ต้องการชัดเจน

7) ควรเลือกภาพที่มีการจัดภาพหรือประกอบภาพได้น่าสนใจ

8) เลือกภาพสี เมื่อเห็นว่าสีจะช่วยการเรียนรู้ของเด็ก

2.3.6.2 ทฤษฎีและแนวคิดในการสร้างแบบฝึกทักษะ

ในการสร้างแบบฝึกทักษะสิ่งที่สำคัญยิ่งที่ต้องคำนึงถึง คือ ทฤษฎีการเรียนรู้ ทางจิตวิทยา (วิไลลักษณ์ อุดมทรัพย์, 2549, น. 44-46, อ้างถึงใน สุจริต เพียรชอบ และสายใจ อินทรัมพรรย์, 2522, น. 52-62) ซึ่งมีรายละเอียด ดังนี้

1) กฎการเรียนรู้ของธอร์นไดค์ (Thorndike) ซึ่งนำมาใช้ในการจัดการเรียนการสอน ดังนี้

1.1) กฎแห่งการฝึกฝน (Law of Exercise) คือการให้ผู้เรียนทำแบบฝึกทักษะการเรียนรู้ให้มาก ๆ จะทำให้เกิดความคล่องแคล่วชำนาญ การสร้างแบบฝึกเสริมทักษะจึงช่วยทำให้ผู้เรียนทำแบบฝึกทักษะการเรียนรู้ที่เสริมจากแบบฝึกในบทเรียนและมีหลายรูปแบบ

1.2) กฎแห่งความพร้อม (Law of Readiness) คือการให้ผู้เรียนมีความพร้อมในการเรียน จะทำให้เกิดความพอใจในการเรียน

1.3) กฎแห่งผล (Law Of Effect) คือแบบฝึกต้องมีเนื้อเรื่องเป็นที่สนใจของผู้เรียน ความยากง่ายให้เหมาะสมกับวัยและสติปัญญา มีสิ่งกระตุ้นให้ผู้เรียนพอใจในการเรียน

การประเมินควรทำอย่างรวดเร็ว หลังจากที่นักเรียนทำเสร็จแล้ว

2) ความแตกต่างระหว่างบุคคล นักเรียนแต่ละคนมีความรู้ ความถนัด ความสามารถและความสนใจแตกต่างกัน ดังนั้นการสร้างแบบฝึกเสริมทักษะจึงควรพิจารณาถึงความเหมาะสมไม่ยากหรือไม่ง่ายเกินไป และควรมีหลาย ๆ แบบ เพื่อให้เหมาะกับเด็กแต่ละประเภท

3) การจูงใจผู้เรียน สามารถทำได้โดยการจัดแบบฝึกเสริมทักษะจากง่ายไปหายากเพื่อดึงดูดความสนใจของผู้เรียน เป็นการกระตุ้นให้ติดตามต่อไป และทำให้นักเรียนประสบผลสำเร็จในการทำแบบฝึกเสริมทักษะ แบบฝึกเสริมทักษะควรสั้น ๆ จะช่วยให้ผู้เรียนไม่เบื่อหน่าย

4) การนำสิ่งที่มีความหมายต่อชีวิตและการเรียนรู้มาให้นักเรียนได้ทดลองทำภาษาที่ใช้พูดใช้เขียนในชีวิตประจำวัน ทำให้ผู้เรียนได้เรียนและฝึกในสิ่งที่ใกล้ตัวจะทำให้จำได้แม่นยำนักเรียนยังสามารถจำหลักและความรู้ที่ได้รับไปใช้ประโยชน์อีกด้วย

มาสวิมล รักบ้านเกิด, 2545, น. 24, อ้างถึงใน Harless, N.d., pp. 93-94) ได้ให้คำแนะนำว่า แบบฝึกควรสร้างโดยใช้หลักจิตวิทยา ในการเร้าและตอบสนอง ดังนี้

1) เร้าให้นักเรียนเกิดความในใจ โดยการใช้แบบฝึกเสริมทักษะหลาย ๆ ชนิด

2) ให้นักเรียนมีโอกาสตอบสนองสิ่งเร้าด้วยการแสดงออกทางความสามารถและความเข้าใจลงในแบบฝึกเสริมทักษะ

3) ให้นักเรียนนำสิ่งที่เรียนรู้จากบทเรียนมาตอบในแบบฝึกให้ตรงเป้าหมาย

**2.3.7 ประโยชน์ของภาพประกอบแบบฝึก**

มีผู้ให้กล่าวถึงประโยชน์ของภาพประกอบแบบฝึกหลายท่าน ดังเช่น

ขันธชัย มหาโพธิ์ (2535, น. 20) กล่าวว่า ลักษณะของแบบฝึกเสริมทักษะที่ดีควร ประกอบไปด้วย

1. มีเนื้อหาที่ตรงจุดประสงค์

2. กิจกรรมเหมาะสมกับระดับวัย หรือความสามารถของนักเรียน

3. มีภาพประกอบ มีการวางฟอร์มที่ดี

5. มีที่ว่างเหมาะสำหรับฝึกเขียน

6. ใช้เวลาที่เหมาะสม

7. ท้าทายความสามารถของผู้เรียนและสามารถนำไปฝึกด้วยตนเองได้

มนทิรา ภักดีณรงค์ (2540, น. 99-100) กล่าวว่า การสร้างแบบฝึกเสริมทักษะที่จะทำให้ นักเรียนมีความคงทนในการเรียนรู้ได้ต้องมีองค์ประกอบ ต่อไปนี้

1. นักเรียนต้องได้ฝึกกระทำบ่อย ๆ

2. นักเรียนได้ฝึกกระทำเอง

3. สนุกสนานในการทำแบบฝึกเสริมทักษะ

วรรณ แก้วแพรก (2552, น. 33-38) ได้กล่าวว่า แบบฝึกเสริมทักษะที่ดีควรมีลักษณะ ดังนี้

1. เนื้อหาที่นำมาต้องเป็นเนื้อหาที่มีในบทเรียนหรือสอดคล้องสัมพันธ์กับแบบเรียนและมีเนื้อหาตรงตามหลักสูตรกำหนด

2. มีหลายแบบหลายลักษณะ เพื่อไม่ให้เบื่อและเป็นการท้าทายให้อยากทำ

3. ต้องช่วยให้นักเรียนเกิดความรู้ความเข้าใจเกี่ยวกับคำ 3 ประการ คือ รู้คำเพิ่ม เข้าใจความหมายของคำดีขึ้น และมีความสามารถในการใช้คำสูงขึ้น ตามระดับชั้นของนักเรียน

4. ต้องส่งเสริมให้นักเรียนได้ใช้ความคิด โดยอาศัยความรู้และความเข้าใจเดิมเป็นพื้นฐาน

5. ต้องไม่มีลักษณะอย่างข้อทดสอบทั่ว ๆ ไปที่มุ่งวัดความรู้ความเข้าใจอย่างเดียวแต่ต้องมีลักษณะที่เร้าความสนใจ ยั่วยุ จูงใจให้นักเรียนได้คิด ได้พิจารณาและได้ศึกษาค้นคว้าจนเกิดความรู้ความเข้าใจทักษะและความสามารถในการใช้คำสูงขึ้นด้วย

สมชัย ไชยสกุล (2551, น. 14-15) กล่าวว่า ลักษณะของแบบฝึกเสริมทักษะที่ดีควรมีลักษณะ ดังนี้

1. สร้างขึ้นเพื่อฝึกทักษะที่ต้องการ มิใช่ทดสอบว่านักเรียนรู้อะไรบ้าง

2. แบบฝึกเสริมทักษะหนึ่ง ๆ ควรเกี่ยวกับโครงสร้างเฉพาะสิ่งที่สอนเพียงอย่างเดียว

3. สิ่งสำคัญที่จะฝึกควรเป็นสิ่งที่นักเรียนพบเห็นอยู่แล้ว

4. ข้อความที่นำมาฝึกแต่ละแบบฝึกควรสั้นเพื่อมิให้นักเรียนเกิดความยุ่งยากใจ

5. ควรเป็นแบบที่กระตุ้นให้เด็กเกิดการตอบสนองที่พึงปรารถนาเท่านั้น

6. ในการฝึกไม่ควรใช้คำศัพท์มากนัก

5. แบบฝึกจะต้องออกเสียงทุกแบบฝึก ก่อนที่จะนำไปอ่านหรือเขียน

6. การฝึกควรใช้คำที่สัมผัสและร้อยกรอง แต่ควรเลือกศัพท์เนื้อหา และโครงสร้างให้เหมาะสมกับระดับของนักเรียน และในการฝึกอาจจะทำเป็นรายบุคคล และกลุ่มก็ได้

Brook, 1964, pp. 212-215 ได้เสนอรูปแบบของแบบฝึกเสริมทักษะไว้หลายชนิดที่เป็นประโยชน์ในการฝึกทักษะทางภาษา มีดังนี้

1. การเลียนคำ (Repetition) ฝึกโดยให้นักเรียนเลียนแบบครู

2. การเปลี่ยนโครงสร้างของประโยค (Transformation)

3. การแทนที่ของคำโดยเปลี่ยนคำนามเป็นคำสรรพนาม (Replacement)

4. แต่งบทโต้ตอบ (Rejoinder) ให้นักเรียนแต่งประโยคโต้ตอบประโยคที่กำหนดได้

5. การเรียบเรียงข้อความใหม่ (Restatement) หรือหาข้อความมาเติม

จากลักษณะรูปแบบของแบบฝึกเสริมทักษะที่กล่าวมาข้างต้น จะเห็นได้ว่า มีหลายลักษณะ และหลายรูปแบบ ทั้งนี้ในการนำไปสร้างแบบฝึกเสริมทักษะนั้นเราจะต้องนำไปใช้ให้สอดคล้อง และเหมาะสมกับเนื้อหาตลอดจนเหมาะสมกับระดับวัย และความสามารถของนักเรียนเพื่อให้เกิดประสิทธิภาพต่อนักเรียน และการใช้ภาษามากที่สุด สรุปประโยชน์ของภาพประกอบแบบฝึก ได้ว่า

1. จำลองความเป็นจริงมาให้เราศึกษาและใช้เวลาศึกษาอยู่ได้นานเท่าใดก็ได้

2. ช่วยให้สิ่งที่อ่านหรือศึกษาสมบูรณ์ขึ้น

3. ช่วยแก้ไขรอยประทับใจที่ผิดมาแต่เดิมให้ถูกต้อง

4. สามารถเร้าอารมณ์หรือเปลี่ยนเจตคติของผู้เรียนได้

**2.3.8 หลักในการสร้างแบบฝึกเสริมทักษะ**

การสร้างแบบฝึกที่ดีจะต้องอาศัยหลักสำคัญตามทฤษฎีการเรียนรู้ประกอบด้วย ดังต่อไปนี้

1. ความใกล้ชิด คือ ถ้าใช้สิ่งเร้าและการตอบสนองเกิดขึ้นในเวลาใกล้เคียงกันจะสร้างความพอใจให้แก่ผู้เรียน

2. การฝึกหัด คือ การให้ผู้เรียนได้ทำซ้ำ ๆ กัน เพื่อช่วยสร้างความรู้ความเข้าใจที่แม่นยำ

3. กฎแห่งผล คือ การให้ผู้เรียนได้ทราบผลการทำงานของตนด้วยการเฉลยคำตอบให้ จะช่วยให้ผู้เรียนทราบความบกพร่อง เพื่อปรับปรุงแก้ไข และเป็นการสร้างความพอใจให้แก่ผู้เรียน

4. การจูงใจ คือ การจัดแบบฝึกทักษะการเรียนรู้เรียงลำดับ จากแบบฝึกง่ายและสั้นไปสู่เรื่องที่ยากและยาวขึ้น ควรมีภาพประกอบและมีหลายรส หลายรูปแบบ

5. การสร้างบัตรฝึกหัด เพื่อใช้พัฒนาทักษะย่อยแต่ละทักษะ ในแต่ละบัตรจะมีคำถามให้นักเรียนตอบ การกำหนดรูปแบบ ขนาดของบัตร พิจารณาตามความเหมาะสม

6. การสร้างบัตรอ้างอิงนี้อาจทำเพิ่มเติมเมื่อได้นำบัตรฝึกหัดไปทดลองใช้แล้ว

7. สร้างแบบบันทึกความก้าวหน้า เพื่อใช้บันทึกผลการทดลองหรือผลการเรียนโดยจัดทำเป็นตอน เป็นเรื่อง เพื่อให้เห็นความก้าวหน้าเป็นระยะ ๆ สอดคล้องกับแบบทดสอบความก้าวหน้า

8. นำแบบฝึกไปทดลองใช้ เพื่อหาข้อบกพร่องคุณภาพของแบบฝึก และคุณภาพของแบบทดสอบ

9. ปรับปรุงแก้ไข

10. รวบรวมเป็นชุดจัดคำชี้แจง คู่มือการใช้สารบัญเพื่อใช้ประโยชน์ต่อไป

วรรณ แก้วแพรก (2552, น. 87) ได้กล่าวถึงหลักในการจัดทำแบบฝึกเสริมทักษะไว้ว่า

1. มีจุดมุ่งหมายในการจัดแน่นอน

2. ต้องจัดจากง่ายไปหายากและคำนึงถึงความแตกต่างระหว่างบุคคล

3. ต้องจัดจากหลังจากสอนบทเรียนหรือเนื้อหานั้น ๆ แล้ว

4. ต้องจัดแบบฝึกเสริมทักษะไว้ล่วงหน้า โดยทำไว้เป็นรายเนื้อหาหรือทำเป็น  
บท ๆ ตามบทเรียน พร้อมทำเฉลยไว้ด้วย

5. สนองความสนใจใคร่รู้ และความสามารถของผู้เรียนและส่งเสริมให้ผู้เรียน  
มีส่วนร่วมในการเรียนอย่างเต็มที่

**2.3.9 ประโยชน์ของแบบฝึกเสริมทักษะ**

2.3.9.1 ทำให้นักเรียนเข้าใจบทเรียนยิ่งขึ้น

2.3.9.2 ทำให้ครูทราบความเข้าใจของนักเรียนที่มีต่อการเรียนอันเป็นแนวทางในการปรับปรุงการเรียนการสอนต่อไป ตลอดจนสามารถช่วยให้นักเรียนได้ดีที่สุดตามความสามารถของเขาด้วย

2.3.9.3 ฝึกให้นักเรียนมีความเชื่อมั่น และสามารถประเมินผลงานของเขาได้

2.3.9.4 ฝึกให้นักเรียนได้ทำงานตามลำพัง โดยมีความรับผิดชอบต่องานที่ได้รับ มอบหมาย

**2.3.10 การหาประสิทธิภาพของแบบฝึก**

การพัฒนาแบบฝึกทักษะการเรียนภาษาอังกฤษมีขั้นตอนในการพัฒนาตามลำดับขั้นของการสร้างแบบฝึกทักษะ และเพื่อให้แบบฝึกทักษะอยู่ในเกณฑ์ที่สามารถนำไปใช้แล้วผู้เรียนเกิดการเรียนรู้ได้ดียิ่งขึ้น จึงได้มีการหาประสิทธิภาพของแบบฝึก โดยมีขั้นตอนการหาประสิทธิภาพของแบบฝึกทักษะ (โสภณ นุ่มทอง, 2540, น. 82) ดังนี้

ขั้นที่ 1

ขั้นทดลองใช้กับนักเรียนคนเดียว พยายามคัดเลือกนักเรียนที่มีความรู้ความสามารถและมีผลการเรียนวิชานั้นอยู่ในระดับกลาง นำมาทดลองใช้ก่อนเพื่อหาข้อบกพร่องเกี่ยวกับการใช้ถ้อยคำ การใช้ภาษา ความชัดเจนของการนำเสนอเนื้อหา และการสื่อสารความหมายต่าง ๆ เพื่อจะได้นำไปปรับปรุงในเบื้องต้นก่อนที่จะนำไปทดลองใช้ในขั้นที่ 2

ขั้นที่ 2

เมื่อแก้ไขข้อบกพร่องที่ได้จากการทดลองขั้นที่ 1 แล้ว ควรจะนำไปทดลองอีกครั้งกับนักเรียนที่มีความสามารถในการเรียนระดับกลาง จำนวน 3-5 คน โดยให้นักเรียนได้ทดลอง  
จริง ๆ กิจกรรมการเรียนการสอนเหมือนจริงทุกอย่าง เพียงแต่เป็นกลุ่มเล็กกว่าห้องเรียนจริงเท่านั้น เป็นการทดลองหาข้อบกพร่องในด้านต่าง ๆ ของแบบฝึกทักษะอีกครั้งหนึ่งเพื่อจะได้ปรับปรุงแก้ไขต่อไป

ขั้นที่ 3

เป็นการใช้แบบฝึกทักษะในห้องเรียนจริง ๆ ตามปกติ ซึ่งเป็นการประเมินประสิทธิภาพของแบบฝึกทักษะว่าเชื่อถือหรือไม่

การกำหนดเกณฑ์ในการหาประสิทธิภาพ (ชัยยงค์ พรหมวงศ์, 2537, น. 493-500)  
มีดังนี้

เกณฑ์ประสิทธิภาพ หมายถึง ระดับประสิทธิภาพของการสอนที่ช่วยให้ผู้เรียนเกิดการเรียนรู้ การกำหนดเกณฑ์ประสิทธิภาพทำได้โดย การประเมินผลของนักเรียน 2 ประเภท คือ พฤติกรรมต่อเนื่องและพฤติกรรมขั้นสุดท้ายโดยกำหนดค่าประสิทธิภาพเป็น E1 คือประสิทธิภาพของกระบวนการ E2 คือประสิทธิภาพของผลลัพธ์ ซึ่งคิดเป็นร้อยละของผลเฉลี่ยของคะแนนที่ได้

ดังนั้น E1 / E2 คือประสิทธิภาพของกระบวนการ / ประสิทธิภาพของผลลัพธ์ เช่น 80/80 หมายความว่า เมื่อเรียนแล้วผู้เรียนจะสามารถทำแบบฝึกหรืองานได้ผลเฉลี่ยร้อยละ 80 และทำแบบทดสอบหลังเรียนได้ผลเฉลี่ยร้อยละ 80 การกำหนดเกณฑ์ E1/E2 โดยปกติเนื้อหาที่เป็นความรู้ความจำ มักตั้งไว้ 80/80 ,85/85 หรือ 90/90 ส่วนเนื้อหาที่เป็นทักษะมักจะตั้งต่ำกว่านี้ เช่น 75/75

การคำนวณหาประสิทธิภาพ

E1 = X / N x 100

A

เมื่อ E1 = ประสิทธิภาพของกระบวนการ

X = คะแนนรวมของแบบฝึกทักษะการเรียนรู้

A = คะแนนเต็มของแบบฝึกทักษะการเรียนรู้ทุกชิ้นรวมกัน

N = จำนวนผู้เรียน

E2 = F / N x 100

B

เมื่อ E2 = ประสิทธิภาพของผลลัพธ์

F = คะแนนรวมของผลลัพธ์หลังเรียน

B = คะแนนเต็มของแบบทดสอบหลังเรียน

N = จำนวนผู้เรียน

**2.3.11 เอกสารที่เกี่ยวกับดัชนีประสิทธิผล**

ดัชนีประสิทธิผล (Effectiveness Index) หมายถึง ตัวเลขที่แสดงความก้าวหน้าในการเรียนของผู้เรียนโดยการเทียบคะแนนที่เพิ่มขึ้นจากคะแนนการทดสอบก่อนเรียนกับคะแนนที่ได้จากการทดสอบหลังเรียน และคะแนนเต็มหรือคะแนนสูงสุดกับคะแนนที่ได้จากการทดสอบก่อนเรียน เมื่อมีการประเมินสื่อการสอนที่ผลิตขึ้นมา เรามักจะดูถึงประสิทธิผลทางด้านการสอนและการวัดประเมินผลทางสื่อนั้น ตามปกติแล้วจะเป็นการประเมินความแตกต่างของค่าคะแนนใน  
2 ลักษณะ คือ ความต่างของคะแนนการทดสอบก่อนเรียนและคะแนนการทดสอบหลังเรียนระหว่างกลุ่มทดลองและกลุ่มควบคุม ในทางปฏิบัติส่วนมากจะเน้นที่ผลความแตกต่างที่แท้จริงมากกว่าผลของความแตกต่างทางสถิติแต่ในบางกรณีการเปรียบเทียบเพียง 2 ลักษณะก็อาจจะยังไม่เป็นการเพียงพอ เช่น ในกรณีของการทดลองใช้สื่อในการเรียนการสอนครั้งหนึ่งปรากฏว่ากลุ่มที่ 1 การทดสอบก่อนเรียนได้คะแนน 18% การทดสอบหลังเรียนได้คะแนน 67% และกลุ่มที่ 2  
การทดสอบก่อนเรียนได้คะแนน 27% การทดสอบหลังเรียนได้คะแนน 74% ซึ่งเมื่อนำผลการวิเคราะห์ทางสถิติมาทดสอบปรากฏว่า คะแนนทดสอบก่อนเรียนและหลังเรียนแตกต่างกันอย่างมีนัยสำคัญทางสถิติ ทั้ง 2 กลุ่ม แต่เมื่อเปรียบเทียบคะแนนการทดสอบหลังเรียน ระหว่างกลุ่มที่ทั้งสองปรากฏว่า ไม่มีความแตกต่างกัน ซึ่งไม่สามารถระบุได้ว่าเกิดขึ้นเพราะสิ่งทดลอง (Treatment) นั้นหรือไม่เนื่องจากการทดสอบทั้งสองกรณีมีคะแนนพื้นฐาน (คะแนนทดสอบก่อนเรียน) แตกต่างกันซึ่งจะส่งผลถึงคะแนนการทดสอบหลังเรียนที่จะเพิ่มขึ้นได้สูงสุดของแต่ละกรณี (Goodman, Fletcher and Schneider, 1980, pp. 30-34)

เผชิญ กิจระการ, ม.ป.ป., p. 1, อ้างถึงใน Hovland, 1949) ได้เสนอ "ดัชนีประสิทธิผล" (Effectiveness Index) ซึ่งคำนวณได้จากการหารความแตกต่างของการทดสอบก่อนการทดลองและการทดสอบหลังการทดลองด้วยคะแนนสูงสุดที่สามารถทำเพิ่มขึ้นได้ Hovland ได้เสนอว่า ค่าความสัมพันธ์ของการทดลองจะสามารถกระทำได้อย่างถูกต้องแน่นอน ต้องคำนึงถึงความแตกต่างของคะแนนพื้นฐาน (คะแนนทดสอบก่อนเรียน) และคะแนนที่สามารถทำได้สูงสุด ดัชนีประสิทธิผล จะเป็นตัวชี้ถึงขอบเขตและประสิทธิภาพสูงสุดของสื่อ

เผชิญ กิจระการ, ม.ป.ป., p. 1, อ้างถึงใน Webb,1993) ได้เปรียบเทียบความแตกต่างของคะแนนโดยใช้วิธีการ 3 แบบซึ่งเพิ่มเติมจาก “ดัชนีประสิทธิผล” ของ Hovland โดย Webb  
ให้ความสนใจค่าเฉลี่ยร้อยละของคะแนนซึ่งเรียกว่า วิธีการ Conventional โดยจะคำนวณจากการนำค่าคะแนนร้อยละของกลุ่มควบคุม ลบออกจากคะแนนร้อยละของกลุ่มทดลอง แล้วจึงหารด้วยร้อยละของกลุ่มควบคุม ผลที่ได้จะแสดงถึงร้อยละที่เพิ่มขึ้น (หรือลดลง) เปรียบเทียบกับคะแนนของกลุ่มควบคุม ดัชนีประสิทธิผล มีรูปแบบในการหาค่าดังนี้ (Goodman, Fletcher and Schneider,  
1980, pp. 30-34)

คะแนนทดสอบหลังเรียน - คะแนนทดสอบก่อนเรียน

E.I. =

คะแนนสูงสุดที่นักเรียนจะสามารถทำได้ - คะแนนทดสอบก่อนเรียน

P2 - P1

หรือ E.I. =

100 - P1

หมายถึง จำนวนของ E.I. จะเป็นเศษที่ได้จากการวัด ระหว่างการทดสอบก่อนเรียน (P1) และการทดสอบหลังเรียน (P2) ซึ่งคะแนนทั้ง 2 ชนิด (ประเภท) จะแสดงถึงค่าร้อยละของคะแนนรวมสูงสุดที่ทำได้ (100%)

ตัวหารของดัชนี คือ ความแตกต่างระหว่างคะแนนทดสอบก่อนเรียน (P2) และคะแนนสูงสุดที่นักเรียนจะสามารถทำได้

ต่อมาเวบบ์ ได้ปรับรูปแบบของการแสดงค่าดัชนีประสิทธิผลใหม่โดยการคูณด้วย 100 เพื่อให้ค่าที่ออกมาเป็นร้อยละซึ่งช่วยให้ดูหรือตีค่าได้สะดวกขึ้น

ดัชนีประสิทธิผลสามารถนำมาประยุกต์ใช้เพื่อประเมินผลสื่อ โดยเริ่มจากการทดสอบก่อนเรียนซึ่งเป็นตัววัดว่าผู้เรียนมีความรู้พื้นฐานในระดับใด รวมถึงการวัดความเชื่อเจตคติ และความตั้งใจของผู้เรียน นำคะแนนที่ได้จากการทดสอบมาแปลงให้เป็นร้อยละหาค่าคะแนนสูงสุด  
ที่เป็นไปได้ จากนั้นนำนักเรียนเข้ารับการทดลอง เสร็จแล้วทำการทดสอบหลังเรียนนำคะแนน  
ที่ได้มาหาค่าดัชนีประสิทธิผล โดยนำคะแนนก่อนเรียนไปลบออกจากคะแนนหลังเรียนได้เท่าใดนำมาหารด้วยค่าที่ได้จากการทดสอบก่อนเรียนสูงสุดที่ผู้เรียนจะสามารถทำได้ลบด้วยคะแนนทดสอบก่อนเรียน โดยทำให้อยู่ในรูปร้อยละ

จากการคำนวณพบว่า ค่าดัชนีประสิทธิผลมีค่าอยู่ระหว่าง -1.00 ถึง 1.00 หากค่าทดสอบก่อนเรียนเป็น 0 และการทดสอบหลังเรียนปรากฏว่านักเรียนไม่มีการเปลี่ยนแปลง คือ  
ได้คะแนน 0 เท่าเดิม

P2 - P1 0%-0% 0%

E.I. = \_\_\_\_\_\_\_ = \_\_\_\_\_\_\_\_\_\_ = \_\_\_\_\_\_\_\_ = 0.00

100-P1 100%-100% 100%

แต่ถ้าคะแนนทดสอบก่อนเรียน (P1) =0 และคะแนนทดสอบหลังเรียนนักเรียนทำได้สูงสุด คือ เต็ม P2 = 100 ค่า E.I. จะเท่ากับ 1.00

P2 - P1 0%-0% 0%

E.I. = \_\_\_\_\_\_\_ = \_\_\_\_\_\_\_\_\_\_ = \_\_\_\_\_\_\_\_ = 0.00

100-P1 100%-100% 100%

และในทางตรงข้ามถ้าคะแนนทดสอบหลังเรียนน้อยกว่าคะแนนทดสอบก่อนเรียน

ค่าที่ได้ออกมาจะมีค่าเป็นลบ เช่น P1 = 73% P2 = 45% E.I. = -0.38

P2 - P1 45%-73% -28

E.I. = \_\_\_\_\_\_\_ = \_\_\_\_\_\_\_\_\_\_ = \_\_\_\_\_\_\_\_ = 0.38

P1 73 73

The Pretest, Posttest, Control Group Design เป็นรูปแบบการวิจัยที่มีกลุ่มควบคุม  
มีการทดสอบก่อนและหลังเรียน รูปแบบที่ใช้ในการทดลอง 1 กลุ่ม เพื่ออธิบายหลักการเบื้องต้นของดัชนีประสิทธิผล รูปแบบนี้ไม่สามารถควบคุมองค์ประกอบต่าง ๆ ที่มีผลกระทบต่อความตรงภายในของการวิจัย (Internal Validity) ได้ ดังนั้นจึงมีการเพิ่มกลุ่มควบคุมและคัดเลือกบุคคลเข้ากลุ่มทดลองและกลุ่มควบคุม และคัดเลือกกลุ่มควบคุมโดยวิธีการสุ่มซึ่งมีรูปแบบดังนี้

กลุ่มทดลอง Pre test ทดลอง Post test

กลุ่มตัวอย่าง (P1) (P2)

ได้มาจากการสุ่ม กลุ่มควบคุม Pre test Post test

(P1) (P2)

เพราะว่ากลุ่มตัวอย่างได้มาจากการสุ่ม จึงอนุมานได้ว่าคะแนนการทดสอบก่อนเรียนจะมีค่าไม่แตกต่างกัน ดังนั้นวิธีในการหาค่าดัชนีประสิทธิผล จึงไม่นำค่า Pretest เข้ามาเกี่ยวข้องซึ่งสามารถกระทำได้ดังรูปแบบต่อไปนี้

P1 (กลุ่มทดลอง) - P2 (กลุ่มควบคุม)

E.I. =

100 % -P2 (กลุ่มควบคุม)

**2.4 ความพึงพอใจ**

ความพึงพอใจเป็นตัวแปรหนึ่งที่เกิดขึ้นในกระบวนการจูงใจ หากบุคคลเกิดความพึงพอใจ จะมีผลย้อนกลับให้เกิดแรงจูงใจในการทำงานด้วย

**2.4.1 ความหมายของความพึงพอใจ**

ความพึงพอใจ (Satisfaction) เป็นทัศนคติที่เป็นนามธรรม ไม่สามารถมองเห็นเป็นรูปร่างได้ การที่เราจะทราบว่า บุคคลมีความพึงพอใจหรือไม่ สามารถสังเกตโดยการแสดงออกที่ค่อนข้างสลับ ซับซ้อน จึงเป็นการยากที่จะวัดความพึงพอใจโดยตรง แต่สามารถวัดได้โดยทางอ้อม โดยการวัดความคิดเห็นของบุคคลเหล่านั้น และการแสดงความคิดเห็นนั้นจะต้องตรงกับความรู้สึกที่แท้จริงจึงสามารถวัดความพึงพอใจนั้นได้ พจนานุกรมฉบับบัณฑิตสถาน พ.ศ. 2556 กล่าวไว้ว่า “พึง” เป็นคำช่วยกริยาอื่น หมายความว่า “ควร” เช่น พึงใจ หมายความว่า พอใจ ชอบใจ และคำว่า “พอ” หมายความว่าเท่าที่ต้องการ เต็มความต้องการถูกชอบ เมื่อนำคำสองคำมาผสมกัน “พึงพอใจ” จะหมายถึง ชอบใจ ถูกใจตามที่ต้องการความรู้สึกมีความสุข เมื่อได้รับผลสำเร็จตามความมุ่งหมายที่ต้องการ หรือความแรงจูงใจคำว่า ความพึงพอใจ มีผู้ให้ความหมายไว้หลากหลายดังนี้

กาญจนา อรุณสุขรุจี (2552, น. 4 - 5) กล่าวว่า ความพึงพอใจ เป็นการแสดงความรู้สึกดีใจยินดีของเฉพาะบุคคลในการตอบสนองความต้องการในส่วนที่ขาดหายไป ซึ่งเป็นผลมาจากปัจจัยต่าง ๆ ที่เกี่ยวข้อง โดยปัจจัยเหล่านั้นสามารถสนองความต้องการของบุคคลทั้งทางร่างกายและจิตใจได้อย่างเหมาะสม และเป็นการแสดงออกทางพฤติกรรมของบุคคลที่จะเลือกปฏิบัติในกิจกรรมนั้น ๆ การแสดงออกทางพฤติกรรมนั้น จะมีความเป็นนามธรรม ไม่สามารถมองเห็นเป็นรูปร่างได้ การที่เราจะทราบว่า บุคคลมีความพึงพอใจหรือไม่ สามารถสังเกตโดยการแสดงออก  
ที่ค่อนข้างสลับซับซ้อน และต้องมีสิ่งเร้าที่ตรงต่อความต้องการของบุคคลจึงจะทำให้บุคคลเกิดความพึงพอใจ ดังนั้นการสร้างสิ่งเร้าจึงเป็นแรงจูงใจของบุคคลนั้นให้เกิดความพึงพอใจในงานนั้น สามารถที่จะให้ความหมายของความพึงพอใจว่า “ความพึงพอใจ หมายถึง ความรู้สึกที่เกิดขึ้น  
เมื่อได้รับผลสำเร็จตามมุ่งหมาย” และความพึงพอใจเป็นกระบวนการทางจิตวิทยาที่ไม่สามารถมองเห็นได้ชัดเจน แต่สามารถคาดคะเนได้ว่ามีหรือไม่มี จากการสังเกตพฤติกรรมของคนเท่านั้น การที่จะทำให้เกิดความพึงพอใจจะต้องศึกษาปัจจัยและองค์ประกอบที่เป็นสาเหตุแห่งความพึงพอใจนั้น

สรุปได้ว่า ความพึงพอใจ เป็นความรู้สึก ความชอบ ความพอใจต่อสิ่งใดสิ่งหนึ่งหรือทัศนคติในทางที่ดีของบุคคลที่มีต่อสิ่งใดสิ่งหนึ่ง เมื่ออยู่ในสภาวะของการมีความสุข เมื่อได้รับผลสำเร็จตามความมุ่งหมายตามความต้องการ ตามสิ่งที่ได้คาดหวังไว้ หรือแรงจูงใจที่ตนเองได้ตั้งใจไว้ ทัศนคติและความพึงพอใจเป็นคำที่สามารถใช้แทนกันได้ เพราะทั้งสองคำนี้หมายถึง ผลที่ได้รับจากการที่บุคคลเข้าไปมีส่วนร่วมในสิ่งนั้น ทัศนคติด้านบวกจะแสดงให้เห็นสภาพความพึงพอใจในสิ่งนั้น และทัศนคติด้านลบจะแสดงให้เห็นสภาพความไม่พึงพอใจ

**2.4.2 การวัดความพึงพอใจ**

พรศักดิ์ ตระกูลชีวาพานิตต์ (2555, น. 12 - 18) ได้อธิบายถึงการวัดความพึงพอใจ  
ว่าเป็นการบ่งบอกระดับของคุณลักษณะทางจิตของบุคคลที่ไม่อาจวัดได้โดยตรง การวัดความพึงพอใจจึงเป็นการวัดโดยอ้อม วิธีการวัดความพึงพอใจในงานที่ใช้กันอย่างกว้างขวางในปัจจุบันนั้น  
มีหลากหลายวิธีด้วยกัน จากการศึกษาวิธีการวัดความพึงพอใจของนักวิชาการหลายท่านพบประเด็นของวิธีการวัดที่คล้ายกัน มาตรวัดความพึงพอใจสามารถกระทำได้หลายวิธี ได้แก่

1. การใช้แบบสอบถาม โดยผู้สอบถามจะออกแบบสอบถามเพื่อต้องการทราบความคิดเห็นซึ่งสามารถทำได้ในลักษณะที่กำหนดคำตอบให้เลือก หรือตอบคำถามอิสระ คำถามดังกล่าวอาจถามความพึงพอใจในด้านต่าง ๆ เช่น การบริหาร และการควบคุมงาน และเงื่อนไข  
ต่าง ๆ เป็นต้น

2. การสัมภาษณ์ เป็นวิธีวัดความพึงพอใจทางตรงทางหนึ่ง ซึ่งต้องอาศัยเทคนิคและวิธีการที่ดีจึงจะทำให้ได้ข้อมูลที่เป็นจริงได้

3. การสังเกต เป็นวิธีการวัดความพึงพอใจโดยสังเกตพฤติกรรมของบุคคลเป้าหมาย ไม่ว่าจะแสดงออกจากการพูด กิริยาท่าทาง วิธีนี้จะต้องอาศัยการกระทำอย่างจริงจัง และการสังเกตอย่างมีระเบียบแบบแผน

นักวิชาการที่ศึกษาเรื่องความพึงพอใจส่วนใหญ่จะใช้วิธีการวัดโดยใช้แบบสอบถาม โดยนำรูปแบบของแบบสอบถามมาจากแบบสอบถามที่มีผู้พัฒนาขึ้นมาเพื่อรวบรวมข้อมูลในการวัดความพึงพอใจที่ได้รับความนิยมและน่าเชื่อถือ ซึ่งการพัฒนารูปแบบการใช้สื่อสังคมออนไลน์สนับสนุนการเรียนรู้แบบโครงการ เพื่อพัฒนาทักษะการแก้ปัญหาเชิงสร้างสรรค์สำหรับนักศึกษาปริญญาตรีนี้ ผู้วิจัยได้ใช้มาตรการวัดเจตคติในส่วนขององค์ประกอบความรู้สึกพอใจหรือไม่พอใจ ชอบหรือไม่ชอบ โดยใช้มาตรการวัดของลิเคิร์ต ซึ่งผู้วัดจะต้องสร้างข้อความเกี่ยวกับเป้าหมายจำนวนข้อความมีเท่าใดก็ได้ นำข้อความนี้ให้ตัวแทนกลุ่มตัวอย่างทั้งหมดที่เราต้องการทราบความพึงพอใจ และให้คะแนนข้อความหนึ่งตามค่ามาตร 5 มาตร โดยมีหลักในการสร้างข้อคำถามในมาตรของลิเคิร์ตดังนี้

1. กำหนดเป้าหมายของความพึงพอใจ

2. รวบรวมและคัดเลือกข้อความที่เป็นบวกและเป็นลบของความพึงพอใจต่อเป้าหมายให้มากที่สุดเท่าที่จะมากได้

3. ให้กลุ่มตัวอย่างตอบข้อคำถามตรงตามความเห็นหรือความรู้สึกของตนว่าพึงพอใจมากที่สุด พึงพอใจมาก หรือไม่พึงพอใจ

4. วิเคราะห์ความสัมพันธ์ระหว่างข้อคำถามแต่ละข้อกับข้อคำถามทั้งหมดและ ตัดข้อที่มีความสัมพันธ์ต่ำออก ข้อที่มีความสัมพันธ์สูงแต่มีค่าเป็นลบให้สลับเครื่องหมายของคะแนน

5. จัดพิมพ์เป็นแบบสอบถามและส่งให้กลุ่มตัวอย่างตอบ

6. คะแนนความพึงพอใจของผู้ตอบแต่ละคนมีค่าเท่ากับคะแนนรวมของข้อความทั้งหมดหรือคำนวณเป็นค่าเฉลี่ยของคะแนนทั้งหมดก็จะทำให้ง่ายต่อการตีความยิ่งขึ้น

**2.5 งานวิจัยที่เกี่ยวข้อง**

**2.5.1 งานวิจัยในประเทศ**

ศุภวรรณ หาญสุวรรณ (2551, น. 101-102) ได้ศึกษาปัญหาการจัดกิจกรรมการเรียนการสอนวิชาภาษาอังกฤษของครูผู้สอนชั้นประถมศึกษาปีที่ 1 ในโรงเรียนประถมศึกษาสังกัดสำนักงานการประถมศึกษาจังหวัดบุรีรัมย์ ผลการวิจัยด้านวัดประเมินผล พบว่า ครูผู้สอนภาษาอังกฤษชั้นประถมศึกษาปีที่ 1 มีระดับปัญหาเกี่ยวกับการสอนภาษาอังกฤษตามหลักสูตรการศึกษาขั้นพื้นฐาน พุทธศักราช 2544 อยู่ในระดับปานกลาง เมื่อศึกษารายประเด็นปัญหา พบว่า ครูผู้สอนมีปัญหาเรื่องความรู้ความเข้าใจเกี่ยวกับระเบียบวิธีการวัดและประเมินผล ทั้งนี้อาจเป็นเพราะว่าหลักสูตรกำหนดให้ครูผู้สอนวัดและประเมินผลการเรียนของนักเรียนในแต่ละชั่วโมงตามจุดประสงค์ที่กำหนดไว้ในแต่ละบท ทำให้เป็นปัญหาแก่ครูผู้สอนเพราะครูผู้สอนขาดเครื่องมือในการวัด และประเมินผลการเรียนที่เป็นมาตรฐาน

วิไลภรณ์ ร่วมรักษ์ (2552, น. 89-93) ได้ทำการวิจัยเกี่ยวกับการพัฒนาหนังสือภาพ เพื่อเป็นสื่อการสอนวิชาภาษาอังกฤษ ชั้นประถมศึกษาปีที่ 1 กลุ่มตัวอย่างคือครูผู้สอนภาษาอังกฤษชั้นประถมศึกษาปีที่ 1 จำนวน 10 คน นักเรียนชั้นประถมศึกษาปีที่ 1 จำนวน 415 คน ทั้งหมดได้มาโดยการเลือกแบบเจาะจง เครื่องมือที่ใช้ในการวิจัย ได้แก่

1. หนังสือภาพภาษาอังกฤษจำนวน 11 เล่ม

2. แบบประเมินโดยผู้เชี่ยวชาญและครูผู้สอนต่อหนังสือภาพเป็นมาตราส่วนประมาณค่า จำนวน 1 ฉบับ

3. แบบทดสอบทางการเรียนด้านทักษะการฟังภาษาอังกฤษ จำนวน 20 ข้อ

4. แบบวัดเจตคติต่อวิชาภาษาอังกฤษ จำนวน 15 ข้อ

ผลการวิจัย พบว่า คะแนนทดสอบด้านทักษะการฟังและด้านเจตคติต่อวิชาภาษาอังกฤษของนักเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01

สุริยา ตอพล (2553, น. 78-79) ได้ทำการวิจัยเกี่ยวกับการพัฒนาหนังสือเรียน และแบบฝึกเสริมทักษะสำหรับการสอนภาษาไทยแบบมุ่งประสบการณ์ภาษา ชั้นประถมศึกษาปีที่ 1 กลุ่มตัวอย่างคือ นักเรียนชั้นประถมศึกษาปีที่ 1 โรงเรียนพะไล อำเภอเมือง จังหวัดนครราชสีมา จำนวน 40 คน เครื่องมือที่ใช้ในการวิจัยประกอบด้วย หนังสือเรียนภาษาไทยแบบมุ่งประสบการณ์ภาษา เรื่องเที่ยวงานย่าโม แผนการสอน แบบฝึกเสริมทักษะ แบบทดสอบวัดผลสัมฤทธิ์ทางการเรียน ผลการวิจัยพบว่า นักเรียนที่เรียนโดยใช้หนังสือเรียนภาษาไทยแบบมุ่งประสบการณ์ภาษา และ แบบฝึกเสริมทักษะมีคะแนนผลสัมฤทธิ์ทางการเรียนสูงกว่าก่อนเรียนอย่างมีนัยสำคัญทางสถิติที่ระดับ .01

เกศินี วัชรเสถียร (2554, น. 121-122) ได้ศึกษาการพัฒนาผลสัมฤทธิ์ทางการเรียนวิชาภาษาอังกฤษ โดยใช้รูปแบบการสอนแบบร่วมมือกันเรียนรู้ และการสอนแบบตอบสนองด้วยท่าทาง สำหรับนักเรียนชั้นประถมศึกษาปีที่ 5 กลุ่มเป้าหมายที่ใช้ในการวิจัยครั้งนี้ เป็นนักเรียน  
ชั้นประถมศึกษาปีที่ 5 ภาคเรียนที่ 2 ปีการศึกษา 2553 โรงเรียนวัดพรานนก กลุ่มโรงเรียนมิตรภาพ อำเภออุทัย จังหวัดพระนครศรีอยุธยา จำนวน 1 ห้อง รวมทั้งหมด 16 คน เครื่องมือที่ใช้ในการเก็บรวบรวมข้อมูลคือ แบบบันทึกการสังเกตพฤติกรรมของครูและนักเรียนแบบทดสอบย่อย ผลปรากฏว่า พัฒนาการของคะแนนความก้าวหน้าที่ได้จากการทำแบบทดสอบย่อย ผลจากการนำรูปแบบร่วมมือกันเรียนรู้ผสมผสานกับการสอนแบบตอบสนองด้วยท่าทางมาใช้ในการจัดกิจกรรม  
การเรียนการสอนทำให้นักเรียนรู้จักพัฒนาตนเอง โดยสังเกตได้จากคะแนนเฉลี่ยของการทดสอบย่อยแต่ละวงจรที่เพิ่มขึ้น และคะแนนผลสัมฤทธิ์ของนักเรียน หลังเรียนสูงเกณฑ์ที่กำหนดไว้ อย่างมีนัยสำคัญทางสถิติที่ระดับ .05

ชมภูนุช สำแดงเดช (2554, น. 85 - 90) วัตถุประสงค์เพื่อพัฒนาทักษะการเขียนคำศัพท์ภาษาอังกฤษ ด้วยแบบฝึกเสริมทักษะของนักเรียนชั้นประถมศึกษาปีที่ 4 เพื่อเปรียบเทียบผลสัมฤทธิ์ทางการเรียน และเพื่อศึกษาความพึงพอใจของนักเรียนที่มีต่อแบบฝึกเสริมทักษะการเขียนคำศัพท์ภาษาอังกฤษ กลุ่มเป้าหมายที่ใช้ในการวิจัย ได้แก่ นักเรียนชั้นประถมศึกษาปีที่ 4 โรงเรียนหนองบัวคุรุรัฐประชาสรรพ์ สำกัดสำนักงานเขตพื้นที่การศึกษากาฬสินธุ์ เขต 2 ภาคเรียนที่ 1 ปีการศึกษา 2553 จำนวน 18 คน เครื่องมือที่ใช้ในการวิจัย ได้แก่ แผนการจัดการเรียนรู้ จำนวน 12 แผน แบบฝึกเสริมทักษะ จำนวน 12 ชุด แบบทดสอบวัดผลทักษะการเขียน จำนวน 40 ข้อ ซึ่งมีค่าความเชื่อมั่น 0.93 และแบบวัดความพึงพอใจของนักเรียน สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน และการทดสอบสมมุติฐานโดยใช้ t - test (Dependent Samples) ผลการวิจัยพบว่า 1) แบบฝึกเสริมทักษะการเขียนคำศัพท์ภาษาอังกฤษของนักเรียนชั้นประถมศึกษาปีที่ 4 มีประสิทธิภาพเท่ากับ 87.82/84.15 สูงกว่าเกณฑ์ที่ตั้งไว้ 2) นักเรียนที่เรียนโดยแบบฝึกเสริมทักษะการเขียนคำศัพท์ภาษาอังกฤษ มีผลสัมฤทธิ์ทางการเรียนหลังเรียนสูงกว่าก่อนการเรียนอย่างมีนัยสำคัญทางสถิติที่ระดับ .01 3) ความพึงพอใจของนักเรียนที่มีต่อการเรียนด้วยแบบฝึกเสริมทักษะการเขียนคำศัพท์ภาษาอังกฤษที่สร้างขึ้น โดยรวมอยู่ในระดับมาก

ฐิติรัตน์ ศิลาจันทร์ (2554, น. 92-94) ได้ทำการวิจัยเกี่ยวกับการพัฒนาผลสัมฤทธิ์ทางการเรียนวิชาภาษาอังกฤษ ชั้นประถมศึกษาปีที่ 3 โดยวิธีสอนแบบมุ่งประสบการณ์ภาษา และการเรียนแบบร่วมมือกันเรียนรู้ กลุ่มเป้าหมายที่ใช้ในการวิจัยเป็นนักเรียนชั้นประถมศึกษาปีที่ 3 โรงเรียนสาธิตมหาวิทยาลัยราชภัฎมหาสารคาม อำเภอเมือง จังหวัดมหาสารคาม จำนวน 32 คน เครื่องมือที่ใช้ในการวิจัยแบ่งออกเป็น 3 ประเภท คือ 1)เครื่องมือที่ใช้ในการทดลองปฏิบัติ ได้แก่ หนังสือเรียนภาษาอังกฤษแบบมุ่งประสบการณ์ภาษา แผนการสอนภาษาอังกฤษแบบมุ่งประสบการณ์ภาษา และการเรียนแบบร่วมมือกันเรียนรู้ จำนวน 24 แผนการสอน 2) เครื่องมือที่ใช้ในการสะท้อนผลการปฏิบัติ ได้แก่ แบบสังเกตพฤติกรรมการสอนของครู แบบสังเกตพฤติกรรมการเรียนของนักเรียน แบบบันทึกเหตุการณ์ขณะทำการสอน แบบบันทึกการสังเกตการทำงานกลุ่มของนักเรียน แบบบันทึกการเขียนแสดงความคิดเห็นของนักเรียนต่อกิจกรรมการเรียนการสอน และแบบทดสอบย่อย 3) เครื่องมือที่ใช้ในการประเมินประสิทธิภาพของกิจกรรม ได้แก่ แบบทดสอบวัดผลสัมฤทธิ์ทางการเรียนวิชาภาษาอังกฤษ ผลการวิจัย พบว่านักเรียนที่ได้รับการสอนตามรูปแบบการสอนภาษาอังกฤษแบบมุ่งประสบกาณ์ภาษาและการเรียนแบบร่วมมือกันเรียนรู้ ที่พัฒนาโดยใช้กระบวนการของการวิจัยเชิงปฏิบัติการ มีผลสัมฤทธิ์ทางการเรียนวิชาภาษาอังกฤษคิดเป็นร้อยละ 80.71 ซึ่งสูงกว่าเกณฑ์ที่กำหนดไว้ร้อยละ 70 และมีจำนวนนักเรียน  
ที่ผ่านเกณฑ์ที่กำหนดดังกล่าวคิดเป็นร้อยละ 84.38

ลัดดาวัลย์ เอื้อพงศธร (2555, น. 87-90) ได้ศึกษาพัฒนาแผนการจัดกิจกรรมการเรียนรู้การอ่านเรื่องราวแบบผสมผสานความรู้ เรื่องสองพี่น้อง โดยมีความมุ่งหมายเพื่อพัฒนาแผนการจัดกิจกรรมการเรียนรู้แบบผสมผสานความรู้ ชั้นประถมศึกษาปีที่ 2 ซึ่งได้มาจากการเลือกแบบเจาะจง (Purposive Sampling) ใช้เวลาในการทดลอง 20 ชั่วโมง เครื่องมือที่ใช้ ได้แก่แผนการจัดกิจกรรมการเรียนรู้ จำนวน 10 แผน แบบประเมินผลการเรียนรู้ระหว่างเรียน จำนวน 10 ชุด และแบบวัดผลสัมฤทธิ์ทางการเรียนแบบปรนัย จำนวน 1 ฉบับ มี 60 ข้อ สถิติที่ใช้ได้แก่ ร้อยละ ค่าเฉลี่ย  
ส่วนเบี่ยงเบนมาตรฐาน และดัชนีประสิทธิผล ผลการศึกษาพบว่าแผนการจัดกิจกรรมการเรียนรู้แบบผสมผสานความรู้ เรื่องสองพี่น้อง วิชาภาษาไทย ชั้นประถมศึกษาปีที่ 2 มีประสิทธิภาพ เท่ากับ 91.32/89.57 และดัชนีประสิทธิผล เท่ากับ 0.8583 หมายความว่านักเรียนมีความรู้เพิ่มขึ้นร้อยละ 85.83

วิไลภรณ์ อภิญญาพงศ์ (2555, น. 113-118) ได้ศึกษาการพัฒนาแผนการเรียนรู้แบบผสมผสานความรู้เรื่องสวนกล้วยของยาย ชั้นประถมศึกษาปีที่ 2 นักเรียนจำนวน 22 คน เครื่องมือ  
ที่ใช้คือแผนการเรียนรู้แบบผสมผสานความรู้ หนังสือ แบบฝึกทักษะและแบบวัดผลสัมฤทธิ์  
ผลการศึกษาปรากฏว่า

1. แผนแบบผสมผสานความรู้เพื่อจัดกิจกรรมการเรียนรู้ภาษาไทยแบบมุ่งประสบการณ์ภาษา มีประสิทธิภาพเท่ากับ 82.26 / 83.90

2. หนังสืออ่านประกอบการเรียนภาษาไทยแบบมุ่งประสบการณ์ภาษา เรื่องสวนกล้วยของยาย ชั้นประถมศึกษาปีที่ 2 โดยภาพรวมอยู่ในระดับดีมาก

3. แบบฝึกทักษะ เรื่องสวนกล้วยของยาย ชั้นประถมศึกษาปีที่ 2 โดยภาพรวมอยู่ในระดับดีมาก

ณัฐกานต์ ตันทิพย์ (2556, น. 94) ได้ทำการวิจัยเรื่อง การพัฒนาชุดกิจกรรมฝึกทักษะภาษาอังกฤษเพื่อการสื่อสารของนักเรียนชั้นประถมศึกษาปีที่ 6 ผลการวิจัย พบว่า ผลสัมฤทธิ์ทางการเรียนของนักเรียนหลังได้รับการสอนโดยใช้ชุดกิจกรรมฝึกทักษะภาษาอังกฤษ เพื่อการสื่อสารสำหรับ นักเรียน ชั้นประถมศึกษาปีที่ 6 สูงกว่าเกณฑ์ที่ตั้งไว้เท่ากับ 17.25 แสดงว่า นักเรียนมีความรู้ความเข้าใจในการเรียนภาษาอังกฤษสูงขึ้นจากเดิมทุกคน เนื่องจากครูผู้สอนมีการใช้สื่อการสอนประกอบการจัดการเรียนการสอน และนักเรียนที่ได้รับการสอนแบบเดิมแตกต่างกันอย่างมีนัยสำคัญทางสถิติที่ระดับ .05

**2.5.2 งานวิจัยต่างประเทศ**

Lawrey (2001, pp. 817-A) ได้ศึกษาผลการใช้แบบฝึกทักษะกับนักเรียนระดับที่ 1 ถึงระดับที่ 3 จำนวน 87 คน ผลการวิจัยพบว่า นักเรียนที่ได้รับการฝึกโดยใช้แบบฝึกทักษะมีคะแนน การทดสอบหลังการทำแบบฝึกหัดมากกว่าคะแนนก่อนการทำแบบฝึกหัด และนักเรียนทำแบบทดสอบหลังจากฝึกทักษะแล้วได้ถูกต้องเฉลี่ยร้อยละ 89.8 นั่นคือ แบบฝึกทักษะเป็นเครื่องช่วยให้เกิดการเรียนรู้เพิ่มขึ้น

Magyek (2002, pp. 1718 -A) ได้ทำการศึกษาเพื่อสอบสวนผลของการจัดกลุ่มที่มีต่อผลสัมฤทธิ์ ปฏิสัมพันธ์และเจตคติของนักเรียนในขณะที่ใช้ระบบการเรียนรู้แบบผสมผสานความรู้สำหรับการสอนคณิตศาสตร์กลุ่มตัวอย่างเป็นนักเรียนชั้นประถมศึกษาปีที่ 3 จำนวน 71 คน  
ซึ่งจำแนกตามคะแนนการทดสอบผลสัมฤทธิ์ของ QUIC ว่าเป็นผู้มีผลสัมฤทธิ์ทางการเรียนสูงหรือต่ำ แล้วถูกสุ่มจัดให้อยู่ในการทดลองเป็นกลุ่มหรือเป็นรายบุคคล หลังจากเสร็จสิ้นระยะเวลาการฝึกอบรมแล้ว นักเรียนใช้ระบบการเรียนรู้แบบผสมผสานความรู้ สำหรับสอนคณิตศาสตร์เป็นรายบุคคล หรือในแบบร่วมมือกันหลายแบบหรือแบบเดียวกัน (ตามคะแนนการทดสอบผลสัมฤทธิ์ ซึ่งระบุว่าเป็นผู้มีผลสัมฤทธิ์สูงหรือต่ำ) เป็นเวลา 10 สัปดาห์ ในการศึกษาผู้ลงรหัสมีอิสระได้วิเคราะห์ปฏิสัมพันธ์ของผู้ร่วมวิจัย ที่สุ่มเลือกมา 16 แบบ ที่บันทึกไว้ระหว่างการสอบสวน   
10 สัปดาห์นั้น นอกจากนั้น นักเรียนแต่ละคนตอบแบบทดสอบผลสัมฤทธิ์ชนิดคู่ขนานกับแบบสอบถามเจตคติตอนสิ้นสุดระยะการทดลอง ผลการศึกษาปรากฏดังต่อไปนี้ ไม่มีความแตกต่างอย่างมีนัยสำคัญระหว่างกลุ่มใด ๆ (คือกลุ่มร่วมมือกันกับรายบุคคล หรือกลุ่มที่แตกต่างกันกับเหมือนกัน) ในการทดสอบผลสัมฤทธิ์ของ QUIC นักเรียนที่ทำงานในกลุ่มร่วมมือกันมีผลสัมฤทธิ์ในกลุ่มสาระการเรียนรู้เรื่องการคำนวน และการประยุกต์ในระบบการเรียนรู้แบบผสมผสานความรู้สูงกว่าอย่างที่นัยสำคัญ เมื่อเปรียบเทียบกับนักเรียนที่ทำงานเป็นรายบุคคล นักเรียนที่แตกต่างกันในกลุ่มผลสัมฤทธิ์ต่ำ แสดงให้เห็นว่ามีผลสัมฤทธิ์ในการได้ประโยชน์จากระบบการเรียนรู้แบบผสมผสานความรู้ ตั้งแต่การลงทะเบียนเรียนและประโยชน์การเคลื่อนไหวในการวางตำแหน่งแรกทั้งหมด สูงกว่านักเรียนกลุ่มผลสัมฤทธิ์ต่ำเหมือนกันอย่างมีนัยสำคัญ ในด้านผลสัมฤทธิ์ในกลุ่มสาระการคำนวณ และการประยุกต์ นักเรียนผู้มีผลสัมฤทธิ์สูงได้ประโยชน์จากกลุ่มเหมือนกันมากกว่า ในด้านผลสัมฤทธิ์สะสมจากระบบการเรียนรู้แบบผสมผสานความรู้ เกี่ยวกับประโยชน์ตั้งแต่การลงทะเบียนเรียน และประโยชน์การเคลื่อนไหวในการวางตำแหน่งแรกทั้งหมดนั้น นักเรียนที่ร่วมมือกันโดย ไม่คำนึงถึงระดับความสามารถของคนแสดงให้เห็นว่ามีผลสัมฤทธิ์สูงกว่าอย่างมีนัยสำคัญ เมื่อเปรียบเทียบกับนักเรียนคู่เทียมกัน ซึ่งทำงานเป็นรายบุคคล นักเรียนกลุ่มร่วมมือกันที่มีผลสัมฤทธิ์ต่ำ เมื่อเปรียบเทียบกับนักเรียนกลุ่มที่ทำงานเป็นรายบุคคลที่มีผลสัมฤทธิ์ต่ำ แสดงให้เห็นว่ามีผลสัมฤทธิ์ในกลุ่มสาระการเรียนรู้การคำนวณ และการประยุกต์สูงขึ้นอย่างมีนัยสำคัญ นักเรียนที่ทำงานแบบร่วมมือกันมีเจตคติทางบวกต่อการสอนคณิตศาสตร์ ด้วยระบบการเรียนรู้แบบผสมผสานความรู้ และต่อวิชาคณิตศาสตร์สูงกว่า นักเรียนที่ทำงานเป็นรายบุคคลอย่างมีนัยสำคัญ ไม่มีความแตกต่างอย่างมีนัยสำคัญในด้านเจตคติ หรือปฏิสัมพันธ์กับเพื่อนของกลุ่มที่แตกต่างกันกับกลุ่มที่เหมือนกัน

Kirk (2003, pp. 780-A) ได้ทำการศึกษาเพื่อสำรวจความสัมพันธ์ระหว่างเวลาที่ใช้ในระบบการเรียนรู้แบบผสมผสานความรู้ เรื่อง” ผู้สร้างความสำเร็จ “ ซึ่งเป็นบทเสริมการสอนคณิตศาสตร์แบบดั้งเดิมในด้านผลสัมฤทธิ์ตามที่วัดด้วยแบบทดสอบผลสัมฤทธิ์ทางการเรียนฉบับมาตรฐาน สำหรับนักเรียนชั้นประถมศึกษา ในการศึกษาได้พิจารณาตัวแปรระดับชั้นเรียน ระดับความสามารถ และเพศด้วย กลุ่มประชากรได้แก่ นักเรียนชั้นประถมศึกษาปีที่ 2,3,และ 4 ในปีการศึกษา 1997-98 วิธีการศึกษาเก็บรวบรวมข้อมูลครอบคลุมระยะเวลา 3 ปี จากต้นปี1997 ถึงปลายปี 2080 ประชากรเป็นนักเรียนทั้งสิ้น 348 คน ซึ่งเข้าร่วมในโครงการร่วมมือหลักสูตรคอมพิวเตอร์ การถ่ายสำเนา และการสอนคณิตศาสตร์ และนักเรียนที่เรียนจบหลักสูตร Terra Nova ในช่วงปี 1997-2080 ใช้การวิเคราะห์ความแปรปรวนระบุความสัมพันธ์ระหว่างตัวแปรต่าง ๆ ดังกล่าว ผลการศึกษาพบว่า การสอบสวนความสัมพันธ์ระหว่างการใช้ระบบการเรียนรู้แบบผสมผสานความรู้กับผลสัมฤทธิ์ทางการเรียนคณิตศาสตร์ สามารถช่วยนักการศึกษาในการวางแผน เพื่อใช้เทคโนโลยีเป็นการเสริมการสอนแบบดั้งเดิมได้ ในขณะที่สารสนเทศที่เก็บรวบรวมมาได้เป็นประโยชน์โดยเฉพาะต่อโรงเรียนต่าง ๆ ในนครกรีนวิลล์นั้น ระบบโรงเรียนอื่น ๆ ที่แสวงหาสารสนทศเกี่ยวกับความสัมพันธ์ระหว่างการใช้ระบบการเรียนรู้แบบผสมผสานความรู้กับผลสัมฤทธิ์ทางการเรียน จะพบว่าการศึกษาครั้งนี้เป็นเชิงสร้างสรรค์ โดยเฉพาะอย่างยิ่งเมื่อพิจารณาในด้านการเชื่อมโยงเข้ากับองค์วรรณกรรมที่เกี่ยวข้องที่มีอยู่ ข้อค้นพบจากการศึกษาครั้งนี้ยังคละกันอยู่ การใช้ระบบการเรียนแบบผสมผสานความรู้ การมีความสัมพันธ์กับผลทางบวก ผลทางลบ และไม่มีผลเลย น่าสังเกตว่าผลทางลบเกิดขึ้นระหว่างปีที่มีการใช้ระบบนี้โดยรวมน้อยที่สุด ไม่พบว่ามีผลของปฏิสัมพันธ์ในรูปแบบใด ๆ เลย ซึ่งบ่งชี้ว่าระบบการเรียนรู้แบบผสมผสานความรู้ไม่ได้มีผลที่แตกต่างกัน สำหระบนักเรียนชายหรือนักเรียนหญิงในนักเรียนที่มีระดับความสามารถต่างกัน ผลทางบวกของระบบการเรียนรู้แบบผสมผสานความรู้ ซึ่งเป็นแนวความคิดและทักษะทางคณิตศาสตร์ที่มีต่อคะแนนจากแบบวัดที่รวมคณิตศาสตร์อยู่ด้วยนั้นสังเกตได้ในระดับชั้นประถมศึกาาปีที่ 2 และ 3 ส่วนนักเรียนชั้นประถมศึกษาปีที่ 4, 5 และ 6นั้นไม่ได้รับผลหรือได้รับผลทางลบจากการใช้แนวความคิดและทักษะทางคณิตศาสตร์ การสอบสวนคณิตศาสตร์แม้จะใช้น้อยมากในระหว่างทำการศึกษาครั้งนี้ ก็มีผลทางบวกโดยภาพรวมต่อคะแนนจากแบบวัดที่รวมคณิตศาสตร์อยู่ด้วย จะเห็นได้อย่างชัดเจนว่า เมื่อประโยชน์ของคณิตศาสตร์เป็นตัวแปรตามแล้ว  
จะไม่มีผลที่แสดงให้เห็นจากการใช้แนวความคิดและทักษะทางคณิตศาสตร์ หรือจากการสอบสวนคณิตศาสตร์เลย

Whatly (2004, pp. 3598-A) ได้ทำการศึกษาเพื่อตรวจสอบความพยายามของโรงเรียนในเขตเมืองโรงหนึ่ง ที่จะนำระบบการเรียนรู้แบบผสมผสานความรู้มาใช้ และใช้เพื่อส่งเสริมการเรียนรู้คณิตสาสตร์ของนักเรียน ระบบการเรียนรู้แบบผสมผสานความรู้เป็นโปรแกรมหนึ่ง ซึ่งอาศัยคอมพิวเตอร์เป็นฐาน ซึ่งประกอบด้วยกิจกรรมต่าง ๆ เพื่อให้นักเรียนได้เรียนรู้เกี่ยวกับหลักสูตรหนึ่งโดยเฉพาะ นอกจากนี้ระบบนี้ยังทำให้นักการศึกษาสามารถทำแผนภูมิ และจัดการความก้าวหน้าของนักเรียนไปสู่การรอบรู้จุดประสงค์ของโปรแกรมได้ ข้อค้นพบจากการศึกษาครั้งนี้เกิดจากกรณีศึกษาเชิงคุณภาพเป็นเวลา 3 ปี ซึ่งนำทางด้วยคำถามวิจัย 3 ข้อ ดังนี้ (ก) ปัจจัยอะไรบ้างให้ความสะดวกหรือจำกัดการริเริ่มระบบการเรียนรู้แบบผสมผสานความรู้ในห้องเรียนวิชาคณิตศาสตร์ของโรงเรียนในเมืองโรงหนึ่ง (ข) ปัจจัยอะไรบ้างส่งเสริมหรือจำกัดการนำระบบการเรียนรู้แบบผสมผสานความรู้ไปใช้ในห้องเรียนวิชาคณิตศาสตร์ของโรงเรียนในเมืองโรงหนึ่งและ(ค) ปัจจัยอะไรบ้างส่งเสริมหรือจำกัดอิทธิพลของระบบการเรียนรู้แบบผสมผสานความรู้ที่มีต่อการเรียนรู้ของนักเรียนในห้องเรียนวิชาคณิตศาสตร์ของโรงเรียนในเมืองโรงหนึ่ง ผลการวิเคราะห์ข้อมูล ปรากฏดังนี้ มีการระบุปัจจัย 30 ประการ ที่ส่งผลต่อการคิดริเริ่ม การนำไปใช้และอิทธิพลของ ระบบการเรียนรู้แบบผสมผสานความรู้ที่มีต่อการเรียนรู้ของนักเรียน ปัจจัยที่พบว่า  
มีความสัมพันธ์กับการริเริ่มระบบการเรียนรู้แบบผสมผสานความรู้ที่มีความสัมพันธ์กับนโยบายและการปฏิบัติของกลุ่มโรงเรียน สมรรถภาพของโรงเรียนที่จะสนับสนุนระบบการเรียนรู้แบบผสมผสานความรู้ การมีบุคลากรสนับสนุนที่จะช่วยเหลือครูเป็นประจำ และการเข้าเกี่ยวข้องของคณะครูในความพยายามที่จะพัฒนาวิชาชีพ และกระบวนการริเริ่ม ตัวแปรที่ส่งผลต่อการนำระบบการเรียนรู้แบบผสมผสานความรู้ไปใช้มีความสัมพันธ์กับวิธีการที่จะเข้าร่วมระบบการเรียนรู้แบบผสมผสานความรู้ ตลอดจนการรับรู้ของครูเกี่ยวกับเทคโนโลยีและผลของเทคโนโลยีที่มีต่อกลยุทธ์การสอน ปัจจัยที่พบว่ามีความสัมพันธ์กับอิทธิพลของระบบการเรียนรู้แบบผสมผสานความรู้ได้แก่ การจูงใจ การแบ่งกลุ่มแบบร่วมมือกันและแบบแข่งขันกันการสอนเป็นรายบุคล และการสะท้อนผลในทันที่ โดยภาพรวม ผลได้ชี้ให้เห็นการขึ้นต่อกันระหว่างปัจจัยประการต่าง ๆ ที่ระบุไว้ในการศึกษาครั้งนี้ ปัจจัยที่ส่งเสริมการใช้ระบบการเรียนรู้แบบผสมผสานความรู้ใน 1 ปี กลายเป็นตัวแปรที่จำกัดขอบเขตในปีอื่น ๆ อีก 2 ปี ซึ่งบ่งชี้ความสำคัญอย่างยิ่งที่สภาพแวดล้อม โรงเรียนสามารถจะมีบทบาทเป็นปัจจัยหนึ่งที่เบาบางลง คือแม้ว่าโรงเรียนจะตระหนักถึงประโยชน์ที่วัดโดยใช้แบบทดสอบมาตรฐานเป็นเวลา 3 ปี แต่ประโยชน์ที่เพิ่มขึ้นไม่จำเป็นต้องอ้างว่าเป็นอิทธิพลของระบบการเรียนรู้แบบผสมผสานความรู้ เนื่องจากมีการเปลี่ยนแปลงที่เกิดขึ้นเป็นอันมากในโรงเรียนไปพร้อม ๆ กันนี้ด้วย

จากการศึกษาเอกสารและงานวิจัยในประเทศและต่างประเทศที่เกี่ยวข้องกับการเรียนการสอนภาษาอย่างผสมผสานความรู้ในประเทศไทย และการเรียนการสอนอย่างผสมผสานความรู้ในต่างประเทศ สรุปได้ว่า กิจกรรมการพัฒนาผู้เรียนให้เป็นไปในทิศทางพึงประสงค์ของหลักสูตรนั้น รูปแบบที่นิยมใช้กันมากคือบทเรียน กิจกรรม และแบบฝึก ซึ่งแบบฝึกทักษะมีกิจกรรมหลากหลายรูปแบบ ผลของการใช้แบบฝึกทักษะทำให้นักเรียนมีความสามารถในเรื่องที่ฝึกสูงขึ้น ทั้งนี้เห็นได้ชัดว่าการมีส่วนร่วมในการทำกิจกรรมของกลุ่มนักเรียนจะส่งผลต่อตัวบุคคลดีขึ้น  
ซึ่งแสดงถึงการมีพัฒนาการดีขึ้นตามลำดับ ทำให้ผู้วิจัยมองเห็นถึงความสำคัญของการพัฒนาแบบฝึกทักษะการเขียนภาษาอังกฤษ เพื่อใช้เป็นแนวทางในการแก้ปัญหาและพัฒนา การเรียนการสอนทักษะการอ่านภาษาอังกฤษ ถือเป็นกระบวนการที่ช่วยพัฒนาการสอนของครูให้มีประสิทธิภาพ  
จนสามารถสร้างเสริมให้ผู้เรียนมีการพัฒนาความรู้ความสามารถได้อย่างเต็มศักยภาพและการฝึกอ่านภาษาอังกฤษโดยใช้แบบฝึกทักษะอย่างผสมผสานความรู้ ช่วยแก้ปัญหาการเรียนการสอนได้ตรงประเด็น มีความถูกต้องและเกิดผลดีมีประสิทธิภาพกับนักเรียน ในการวิจัยครั้งนี้จึงมุ่งที่จะสร้างแบบฝึกทักษะการอ่านภาษาอังกฤษสำหรับในการใช้ประกอบการสอนชั้นประถมศึกษาปีที่ 3  
เพื่อพัฒนาการการเรียนรู้ของนักเรียนในการอ่านภาษาอังกฤษให้สูงยิ่งขึ้น

**2.6 กรอบแนวคิดการวิจัย**

ในการวิจัยครั้งนี้ผู้วิจัยได้กำหนดกรอบแนวคิดในการวิจัย จากการศึกษาเอกสารและงานวิจัยที่เกี่ยวข้อง จนได้กรอบแนวคิดในการวิจัย ดังนี้

1. ทักษะการอ่านภาษาอังกฤษ

2. ผลสัมฤทธิ์ทางการเรียนภาษาอังกฤษ

3. ความพึงพอใจของนักเรียน

การพัฒนาทักษะการอ่านภาษา อังกฤษ โดยใช้แบบฝึกทักษะ สำหรับนักเรียนชั้นประถมศึกษาปีที่ 3

***ภาพที่ 2*** กรอบแนวคิดการวิจัย